open-index/open-wikipedia-markdown huggingface dataset:
উৎসেচক

**উৎসেচক** () হৈছে এক প্ৰকাৰৰ জৈৱিক অনুঘটক। উৎসেচকে ৰাসায়নিক বিক্ৰিয়া ত্বৰান্বিত কৰে। এই প্ৰক্ৰিয়াৰ আৰম্ভণিৰ অনুবোৰক বিক্ৰিয়ক বোলে আৰু উৎসেচকে সিহঁতক উৎপাদক নামৰ অন্য অনুলৈ ৰূপান্তৰ কৰে। কোষত সংঘটিত হোৱা প্ৰায় সকলো পৰিপাক ক্ৰিয়াতে উৎসেচকৰ প্ৰয়োজন হয়।

প্ৰায় ৫০০০তকৈও অধিক জৈৱ-ৰাসায়নিক বিক্ৰিয়াত উৎসেচকে অনুঘটক হিচাপে কাম কৰে। কিছু অনুঘটকীয় RNA অনুৰ বাদে বেছিভাগ উৎসেচকেই প্ৰ'টিন। উৎসেচকবোৰৰ বিশেষত্ব হৈছে, সিহঁতৰ অনন্য ত্ৰি-অক্ষীয় গাঁথনি।

সকলো অনুঘটকৰ দৰেই, উৎসেচকবোৰে সক্ৰিয়ন শক্তিৰ মান কম কৰি বিক্ৰিয়াৰ হাৰ বঢ়াই। কিছুমান উৎসেচকে বিক্ৰিয়কৰ পৰা উৎপাদক সৃষ্টিৰ প্ৰক্ৰিয়া প্ৰায় নিযুত গুণ বৃদ্ধি কৰে। এনে এবিধ উৎসেচক হৈছে অক্টিডাইন ৫'-ফছফেট ডিকাৰ্ব'ক্সিলেইজ, যি নিযুত বছৰত সম্পন্ন হোৱা বিক্ৰিয়াটো মাত্ৰ মিলি ছেকেণ্ডতে সংঘটিত কৰাই। ৰাসায়নিকভাৱে, সকলো অনুঘটকৰ দৰে উৎসেচকবোৰেও বিক্ৰিয়াত প্ৰত্যক্ষভাৱে অংশ নলয় নাইবা বিক্ৰিয়াৰ সাম্যতাৰ পৰিবৰ্তনো নকৰে। অন্য অনুঘটক আৰু উৎসেচকৰ মাজৰ পাৰ্থক্য হৈছে, নিৰ্দিষ্ট উৎসেচকে কেৱল নিৰ্দিষ্ট বিক্ৰিয়াৰ গতিহে বৃদ্ধি কৰে। কিছুমান অন্য অনুৱেও উৎসেচকৰ কাৰ্যত প্ৰভাৱ পেলাই: বাধক বোৰে উৎসেচকৰ কাৰ্যকাৰিতা হ্ৰাস কৰে, আৰু সক্ৰিয়কবোৰে কাৰ্যকাৰিতা বৃদ্ধি কৰে। বেছিভাগ দৰৱ আৰু বিহ হৈছে বাধক। নিৰ্দিষ্ট উষ্ণতা আৰু pH পৰিসৰৰ বাহিৰতো উৎসেচকৰ কাৰ্যকাৰিতা হ্ৰাস পায়।

কিছুমান উৎসেচক ব্যৱসায়িক ক্ষেত্ৰতো ব্যৱহৃত হয়, উদাহৰণ স্বৰূপে, প্ৰতিজৈৱিকৰ সংশ্লেষণ। বিক্ৰিয়াৰ হাৰ বৃদ্ধি কৰিবলৈ কিছুমান ঘৰুৱা সামগ্ৰীতো উৎসেচক ব্যৱহাৰ কৰা হয়: জৈৱিক ৱাছিং পাউডাৰত থকা উৎসেচকে, কাপোৰৰ পৰা প্ৰ'টিন, স্বেতসাৰ বা চৰ্বীৰ দাগবোৰ আঁতৰায়, meat tenderizerত থকা উৎসেচকে মাংসৰ প্ৰ'টিনবোৰ ক্ষুদ্ৰ অনুলৈ ৰূপান্তৰ কৰি সহজে চোবাব পৰা কৰি তোলে।

## তথ্য সংগ্ৰহ

শ্ৰেণী:জৈৱ যৌগ
ক্ষুদ্ৰান্ত্ৰ

**ক্ষুদ্ৰান্ত্ৰ**  হৈছে পৌষ্টিকনলীৰ এটা অংশ। ই পাকস্থলী আৰু বৃহদান্ত্ৰৰ মাজত থাকে। খাদ্যৰ সৰ্বাধিক পাচন আৰু অৱশোষণ ইয়াতেই সংঘটিত হয়। ক্ষুদ্ৰান্ত্ৰৰ তিনিটা প্ৰধান ভাগ আছে – ডুৱডেনাম, জেজুনাম, আৰু ইলিয়াম। অগ্নাশয়ৰ পাকস্থলী ৰস আৰু অগ্নাশয় ৰস অগ্নাশয় নলী জৰিয়তে ইয়াত প্ৰৱেশ কৰে। 
খাদ্যৰ পৰা পোষক দ্ৰব্য আৰু খনিজ লৱণৰ শোষণ কৰাই ক্ষুদ্ৰান্ত্ৰৰ প্ৰাথমিক কাৰ্য।

কেচু আদি অমেৰুদণ্ডীৰ ক্ষেত্ৰত প্ৰায়ে সমষ্ট পৌষ্টিকনলীক বৰ্ণনা কৰিবলৈ কেৱল বৃহদান্ত্ৰ শব্দটো ব্যৱহাৰ কৰা হয়। 

## তথ্য সংগ্ৰহ

শ্ৰেণী:প্ৰাণীৰ গঠন
শ্ৰেণী:পাচন তন্ত্ৰ
স্তন

**স্তন**  হৈছে এক প্ৰকাৰৰ দুগ্ধ গ্ৰন্থী। প্ৰতিটো গ্ৰন্থী মাইকী আদিমানৱৰ বক্ষৰ ওপৰৰ অংশত থাকে। এই গ্ৰন্থীয়ে উৎপাদন আৰু নিঃসৰণ কৰা গাখীৰ অপত্যই খায়। মতা আৰু মাইকী উভয়ৰে একে ভ্ৰূণীয় কলাৰ পৰা ইয়াৰ বিকাশ হয়, কিন্তু যৌন সক্ষমতা লাভ কৰাৰ সময়ত, এষ্ট্ৰ'জেন আৰু অন্য বৃদ্ধিৰ লগত জড়িত হ'ৰমনৰ প্ৰভাৱত কেৱল স্ত্ৰীলিংগৰ ক্ষেত্ৰতহে ই স্তনলৈ বিকশিত হয়। পুংলিগৰ ক্ষেত্ৰত প্ৰকৃত স্তন বা স্তনৰ পূৰ্ণ বিকাশ নহয় কাৰণ পুং প্ৰাণীৰ শৰীৰত কম পৰিমানৰ এষ্ট্ৰ'জেন আৰু অধিক পৰিমানৰ টেষ্ট'ষ্টেৰণ নামৰ এণ্ডজেনৰ উৎপাদন হয়, যিয়ে স্তন কলাৰ বিকাশত গুৰুত্বপূৰ্ণ ভূমিকা লোৱা এষ্ট্ৰ'জেনৰ প্ৰভাৱক প্ৰশমিত কৰে। স্ত্ৰী স্তন পুং স্তনতকৈ আকাৰত বহু ডাঙৰ হয়।

স্তনৰ অন্তঃভাগত উপচৰ্মীয় চৰ্বীয়ে আগুৰি থকা অসংখ্য নলীকাৰে গঠিত এখন জালিকা থাকে। এই নলীকাবোৰ স্তনৰ অগ্ৰাংশলৈ ক্ৰমে সংকুচিত হৈ আহে, আৰু এই কলাবোৰেই স্তনৰ আকাৰ আৰু আকৃতি প্ৰদান কৰে। এই নলীবোৰৰ প্ৰান্তত কিছুমান পিণ্ডিকা বা বায়ুকোষ থাকে, ইয়াতেই হ'ৰমনৰ সংকেতৰ প্ৰভাৱত গাখীৰ উৎপাদন আৰু সংৰক্ষণ হয়।

গৰ্ভাৱস্থাত, স্তনে এষ্ট্ৰ'জেন, প্ৰজেষ্টেৰণ, প্ৰ'লেক্টন আদি কিছুমান বিকাশ সম্পূৰ্ণ হোৱাত মধ্যস্থতাকাৰী হ'ৰমনৰ জটিল আন্তঃক্ৰিয়াৰ প্ৰতি সঁহাৰি দিয়ে আৰু দুগ্ধ উৎপাদন আৰু দুগ্ধপাণ কৰাবৰ বাবে প্ৰস্তুত হয়, ইয়াকে **পিণ্ডীয়বায়ুকৌষ্ঠিক পূৰ্ণতা** বোলে। সন্তান জন্ম হোৱালৈকে, বায়ুকোষবোৰে দুগ্ধ প্ৰস্তুত আৰু অপত্যৰ বাবে দুগ্ধ নিঃসৰণৰ বাবে উদ্দীপনা লাভ কৰি থাকে।

অপত্যক খাদ্যৰ যোগান ধৰাৰ লগতে, স্ত্ৰী স্তনৰ সামাজিক তথা যৌন বৈশিষ্টও বিৰাজমান। স্তন অতীতৰ স্থাপত্য, কলা, আৰু চিত্ৰৰো এটা বিষয় আছিল। স্তনে মহিলাৰ দৈহিক সৌন্দৰ্য আৰু যৌন আকৰ্ষণ বৃদ্ধি কৰে। কিছুমান পশ্চিমীয়া সংস্কৃতিত স্তনক যৌনতাৰ লগত সম্পৰ্কীত কৰে আৰু নগ্ন স্তনক অশ্লীলতা বা অভদ্ৰতা বুলি গণ্য কৰে। স্তন আৰু বিশেষকৈ ইয়াৰ অগ্ৰাংশ স্ত্ৰীৰ কামোত্তেজক স্থান। স্তনৰ আকাৰ আৰু আকৰ্ষণীয়তাৰ মাজত সম্পৰ্ক স্থাপন কৰা কিছুমান সংস্কৃতিৰ প্ৰভাৱত বহু মহিলাই স্তনৰ আকাৰ ডাঙৰ হোৱাতো বিচাৰে বা বিভিন্ন অস্ত্ৰোপচাৰৰ জৰিয়তে স্তনৰ আকাৰ বৃদ্ধি বা হ্ৰাস কৰিব বা শিথিলতা নাইকিয়া কৰিব বিচাৰে।

স্তনযুগল ঢাকি ৰাখিবলৈ নাৰীয়ে বক্ষবন্ধনী পৰিধান কৰে ।
## চিত্ৰ
thumb|right|250px|স্ত্ৰী শৰীৰৰ পূৰ্ণবিকশিত স্তনযুগল
thumb|right|250px|গৰ্ভৱতী নাৰীৰ স্তন

## তথ্য সংগ্ৰহ

শ্ৰেণী:প্ৰাণীৰ গঠন
মাংসসাৰ

**মাংসসাৰ** বা **প্ৰ'টিন**  হৈছে একপ্ৰকাৰৰ বৃহৎ জৈৱযৌগ। এক বা একাধিক এমিন' এচিডৰ দীঘল শৃংখলৰ দ্বাৰা ইহঁতৰ গঠন হয়। প্ৰ'টিনে জীৱ দেহত পৰিপাকীয় বিক্ৰিয়াৰ অনুঘটক, DNA পুনৰোৎপাদন,
উদ্দীপনাৰ প্ৰতি সঁহাৰি, এটা অংশৰ পৰা আন অংশলৈ অনুৰ পৰিবহণকে ধৰি বিভিন্ন কাৰ্য সংঘটিত কৰে। বিভিন্ন প্ৰ'টিনৰ এমিন' এচিডৰ সাজোনৰ ভিন্নতা থাকে, যিটো সিহঁতৰ জীনৰ নিউক্লিয়টাইড সজ্জাই নিৰ্ধাৰণ কৰে, আৰু ইযাৰ ফলতেই প্ৰ'টিনে সিহঁতৰ বিশেষ ত্ৰি-অক্ষীয় গঠন লাভ কৰে যিয়ে সিহঁতৰ কাৰ্য নিৰ্ণয় কৰে।

## তথ্য সংগ্ৰহ

শ্ৰেণী:জৈৱ যৌগ
ঈশান উদয়

**ঈশান উদয়** হ'ল ভাৰত চৰকাৰৰ অধীনস্থ বিশ্ববিদ্যালয় অনুদান আয়োগ (The University Grants Commission, UGC) আৰু মানৱ সম্পদ উন্নয়ন মন্ত্ৰণালয়-এ (Ministry of Human Resource Development, MHRD) উত্তৰ-পূৱৰ মেধাৱী ছাত্ৰ-ছাত্ৰীসকলৰ বাবে প্ৰদান কৰা এক বিশেষ বৃত্তি। যিকোনো শাখাতে ১০+২ সফলতাৰে উত্তীৰ্ণ হোৱা যিসকল ছাত্ৰ-ছাত্ৰীয়ে পৰৱৰ্তী পৰ্য্যায়ৰ উচ্চ শিক্ষাৰ নামভৰ্তি কৰে আৰু যাৰ পৰিয়ালৰ বছৰেকীয়া উপাৰ্জন ৪.৫ লাখ টকাৰ কম তেওঁলোকে এই বৃত্তিৰ বাবে আৱেদন কৰিব পাৰে। এই বৃত্তি প্ৰতি বছৰে উত্তৰ-পূৱৰ দহ হেজাৰ ছাত্ৰ-ছাত্ৰীয়ে লাভ কৰিব। বৃত্তিৰ পৰিমাণ প্ৰতি মাহে ৩,৫০০ টকাৰ পৰা ৫,০০০ টকা। শেহতীয়া ভাৱে এই বৃত্তিৰ মূল্য মাহে ৭,৮০০ টকালৈ বৃদ্ধি কৰিছে। এই বৃত্তি কেৱল স্নাতক পৰ্য্যায়ৰ পাঠ্যক্ৰম অধ্যয়নৰ বাবেহে, স্নাতকোত্তৰ পাঠ্যক্ৰমৰ বাবে নহয়।

কেৱল অনলাইন যোগেহে ইয়াৰ বাবে আৱেদন পত্ৰ জমা লয়। নতুন আৱেদনকাৰী এজনৰ বাবে যাৱতীয় নথিপত্ৰসমূহ হ'ল-

# পৰীক্ষাত উত্তীৰ্ণ হোৱাৰ প্ৰমাণপত্ৰ। 
# নতুন ডিগ্ৰীৰ বাবে নামভৰ্তি কৰা শিক্ষানুস্থানৰ মুৰব্বী আৰু বিভাগীয় মুৰব্বীৰ প্ৰমাণ পত্ৰ। 
# অভিভাৱকৰ আয়ৰ নথি। 
# স্থায়ী বাসিন্দাৰ প্ৰমাণপত্ৰ। 
# আৱেদনকাৰীৰ পাছপ'ৰ্ট জোখৰ ৰঙীন আলোকছবি। 
# ৫০ টকাৰ দলিলত আৱেদনকাৰীয়ে আন কোনো চৰকাৰী বৃত্তি গ্ৰহণ কৰি নথকাৰ ঘোষণাপত্ৰ। 

http://www.ugc.ac.in/ner/ ৱেব ঠিকনাত নঠিসমূহৰ স্কেন কপি সহ আৱেদন জমা দিব লাগে। 

এই বৃত্তিৰ বাবে এবাৰ নিৰ্বাচিত হ'লে গোটেই স্নাতক পাঠ্যক্ৰমৰ সময়চোৱাৰ বাবে (৩/৪/৫ বছৰৰ বাবে) জলপানি ম্যাদ প্ৰযোজ্য হয়। পঢ়ি থকাৰ প্ৰমাণ হিচাপে ৩ মাহৰ মূৰে মূৰে বিভাগীয় আৰু শিক্ষানুস্থানৰ মুৰব্বীৰ স্বাক্ষৰ থকা 'continution form' জমা দিব লাগে। 

## তথ্যসূত্ৰ

শ্ৰেণী:ভাৰতৰ জলপানি
১ + ২ + ৪ + ৮ ⋯

গণিতত **১ + ২ + ৪ + ৮ ⋯** এটি অসীম শ্ৰেণী যাৰ পদসমূহ দুইৰ ক্ৰমিত ঘাতত আছে। গুণোত্তৰ শ্ৰেণী হিচাপে বৈশিষ্ট্য হ'ল, ইয়াৰ আদি পদ ১ আৰু সাধাৰণ অনুপাত ২। বাস্তৱ সংখ্যাৰ শ্ৰেণী হিচাপে ই অসীমলৈ অপসাৰিত, গতিকে সাধাৰণ যোগ হিচাপে ইয়াৰ কোনো যোগফল নাই। পিচে বহল অৰ্থত ক'বলৈ গ'লে ∞ৰ বাহিৰেও এই শ্ৰেণীৰ সৈতে -১ জড়িত।

## যোগফল
১ + ২ + ৪ + ৮ ⋯ৰ আংশিক যোগফলসমূহ হৈছে  যিহেতু এইসমূহ অসীমলৈ যায়, গতিকে শ্ৰেণীটোৱে অসীমলৈ অপসাৰিত। সেয়েহে যিকোনো সাধাৰণ যোগ কৰাৰ প্ৰক্ৰিয়াই এই শ্ৰেণীৰ উত্তৰ অসীম বুলি দিব, চেজাৰ' যোগ আৰু এবেল যোগক সামৰি। আনহাতে অন্ততঃ এটা সাধাৰণ দৰকাৰী প্ৰক্ৰিয়া আছে যিয়ে  শ্ৰেণীৰ যোগফল -১ বুলি দিয়ে। জড়িত [ঘাত শ্ৰেণী]ৰ  

:<math>f(x) = 1+2x+4x^2+8x^3+\cdots+2^n{}x^n+\cdots = \frac{1}{1-2x}</math>

অভিসৰণৰ ব্যাসাৰ্ধ <sup>1</sup>/<sub>2</sub>ৰহে [০ৰ কাষৰ। সেয়ে ই সেয়ে ই ৰে মিলিত নহয়। অথচ, সেইদৰে সংজ্ঞা লাভ কৰা ফাংচন *f*ৰ জটিল সমতললৈ বিশ্লেষণমূলক ধাৰাবাহিকতা তেতিয়াহে দেখা যায় যেতিয়া  পইণ্ট বিলোপ কৰা হয়, আৰু এই কথা একেই নিয়ম এ  দিয়ে। কাৰণ , প্ৰকৃত ক্ৰম ক যোগ কৰিব পৰা (*E*) বোলা হয়, আৰু -১ এই ক্ৰমৰ (*E*) যোগফল। (এই অংকপাতন জি এইচ হাৰ্ডিয়ে লিয়ন্হাৰ্ড অয়লাৰৰ অপসাৰী শ্ৰেণীৰ সম্পৰ্কীয় কামৰ উদ্ধৃতি দিয়াৰ বাবে ব্যৱহাৰ কৰা হৈছে)

আন এক প্ৰায় একেই ধৰণৰ প্ৰক্ৰিয়া আছে (যাক অয়লাৰে নিজেই ব্যৱহাৰ কৰিছিল)। এই প্ৰক্ৰিয়াত ঘাত শ্ৰেণী ব্যৱহাৰ কৰা হয় যাৰ গুণাংক ১।

:1+y+y^2+y^3+\cdots = \frac{1}{1-y}

আৰু *y* = 2 বুলি গণ্য কৰি। নিশ্চয়ে দুয়োটা ক্ৰম *y* = 2*x*ৰে সম্বন্ধিত।

এই সত্যই যে (*E*) চামেচনে  ক্ৰমক এটা সীমিত মূল্য প্ৰদান কৰে, এই কথাই দেখুৱাই যে সাধাৰণ প্ৰক্ৰিয়া সম্পূৰ্ণৰূপে নিয়মিত নহয়। আনহাতে, সেই প্ৰক্ৰিয়াত স্থায়িত্ব আৰু ৰৈখিকতাৰ দৰে ইচ্ছিত গুণ আছে। পিছৰ স্বতঃ সিদ্ধ সত্যই প্ৰকৃততে যোগফল -১ হ'বলৈ বাধ্য কৰে। কাৰণ ই তলৰ কাৰ্যসাধন যুক্তিসংগত কৰে:

:\begin{array}{rcl}
s & = &\displaystyle 1+2+4+8+\cdots \\[1em]
  & = &\displaystyle 1+2(1+2+4+8+\cdots) \\[1em]
  & = &\displaystyle 1+2s
\end{array}

এটি ব্যৱহাৰযোগ্য অৰ্থত, *s* = ∞  সমীকৰণৰ উত্তৰ। (যেনে ৰাইমেন গোলকত ∞ মবিয়াছ পৰিবৰ্তনৰ  দুটি নিৰ্দিষ্ট বিন্দুৰ এটি)। যদি কোনো প্ৰক্ৰিয়াই *s*ৰ বাবে এটি সাধাৰণ উত্তৰ দিব পাৰে, অৰ্থাৎ ∞ নহয়, তাক সহজে নিৰ্ধাৰণ কৰিব পৰা যাব। এই ক্ষেত্ৰত *s*ক দুয়োফালৰে পৰা বিয়োগ কৰিব পৰা যায়, , সেয়ে .

ওপৰৰ কাৰ্যসাধনৰ পৰা -১ উত্তৰ পাব পৰা যায়, কোনো শ্কতিশালী চামেচন প্ৰক্ৰিয়া ব্যৱহাৰ নকৰাকৈ। প্ৰায়বোৰ সৰ্বজনবিদিত আৰু সহজবোধ্য যোগফলৰ ধাৰণাতেই, যাৰ ভিতৰত ফাণ্ডামেণ্টেল কন্ভাৰ্জেণ্টৰটো পৰে, এই কথা অসম্ভৱ যে যোগাত্মক ক্ৰম এটাৰ বিয়োগাত্মক মূল্যও থাকিব পাৰে। 1 − 1 + 1 − 1 + · · · ক্ৰমতো একে ধৰণৰ ফলাফল দেখা যায়, য'ত পূৰ্ণসংখ্যাৰ ক্ৰমৰ মূল্য অপূৰ্ণ সংখ্যা 1⁄2</sub। ওলায়। এই উদাহৰণসমূহে একেই ধৰণৰ যুক্তি ০.১১১১...., ০.৯৯৯৯.... আদিত খটোৱাৰ বিপদ দেখুৱাই, বিশেষকৈ ০.৯৯৯৯....ৰ ক্ষেত্ৰত। এই যুক্তিসমূহে, যাক এক-কেন্দ্ৰাভিমুখী ক্ৰমত গ্ৰহণ কৰা হয়,  , , আদি ফলাফল পাবলৈ। পিচে গাণিতিক প্ৰমাণে এনে অশেষ সংজ্ঞাৰ মূল্য নিৰ্ধাৰণত বিশেষ চকু ৰখাটো প্ৰয়োজনীয়।

It is also possible to view this series as convergent in a number system different from the real numbers, namely, the 2-adic numbers. As a series of 2-adic numbers this series converges to the same sum, &minus;1, as was derived above by analytic continuation.

## টোকা

## তথ্য সংগ্ৰহ

*
*
*

## লগতে পঢ়ক

*
*
*
*
*

শ্ৰেণী:গণিত
ইউৰো

**ইউৰো** (চিহ্ন: **€**; কোড: **EUR**) হৈছে ইউৰোপিয়ান ইউনিয়নৰ ২৮খন সদস্য ৰাষ্ট্ৰৰ ১৯ খনেৰে গঠিত ইউৰোমণ্ডলৰ আনুষ্ঠানিক মুদ্ৰা। ইউৰোমণ্ডলৰ অন্তৰ্গত দেশসমূহ হৈছে অষ্ট্ৰিয়া, বেলজিয়াম, চাইপ্ৰাছ, এষ্ট’নিয়া, ফিনলেণ্ড, ফ্ৰান্স, জাৰ্মানী, গ্ৰীচ, আয়াৰলেণ্ড, ইটালী, লেটভিয়া, লিথুৱেনিয়া, লাক্সেমবাৰ্গ, মালটা,নেদাৰলেণ্ড, পৰ্তুগাল, স্ল’ভাকিয়া, স্ল’ভেনিয়া, আৰু স্পেইন. ইউৰোপিয়ান ইউনিয়নৰ বিভিন্ন সংগঠনসমূহৰ লগতে আন চাৰিখন ইউৰোপিয়ান দেশেও আনুষ্ঠানিকভাৱে ইউৰোৰ ব্যৱহাৰ কৰে। ইউৰোপৰ বাহিৰে ইউনিয়নৰ সদস্য ৰাষ্ট্ৰৰ শাসনাধীন অঞ্চলবিশেষে ইউৰোৰ প্ৰচলন আছে। 

ইয়াৰোপৰি, ২০১৩ চনৰ হিচাপমতে সমগ্ৰ বিশ্বৰ ২১০ মিলিয়ন লোকে ইউৰোৰ সৈতে সংযুক্ত মুদ্ৰা ব্যৱহাৰ কৰে। ইউৰো বিশ্বৰ দ্বিতীয় সৰ্ববৃহৎ সঞ্চিত মুদ্ৰা হোৱাৰ লগতে বাণিজ্যিক ব্যৱহাৰৰ ক্ষেত্ৰত ই দ্বিতীয় স্থানত আছে।
২০১৪ চনত €৯৯৫,০০০,০০০,০০০ কৈয়ো অধিক পৰিমাণৰ প্ৰচলনেৰে ইউৰো মুঠ প্ৰচলিত বেংকনোট আৰু মোহৰৰ মূল্যৰ হিচাপত আমেৰিকান ডলাৰক অতিক্ৰম কৰি প্ৰথম স্থানত আছিল। 
আন্তঃৰাষ্ট্ৰীয় মুদ্ৰা নিধিয়ে ২০০৮ চনত সদৰি কৰা হিচাপমতে মুঠ ঘৰুৱা উৎপাদন আৰু বিভিন্ন মুদ্ৰাৰ তুলনামূলক ক্ৰয় ক্ষমতাৰ ভিত্তিত ইউৰোমণ্ডল বিশ্বৰ দ্বিতীয় সৰ্ববৃহৎ অৰ্থনীতি।

১৯৯৫ চনৰ ১৬ ডিচেম্বৰত *ইউৰো* নামটো আনুষ্ঠানিকভাৱে গ্ৰহণ কৰা হয়। বিশ্বৰ বিত্তীয় বজাৰলৈ ইউৰোৰ আগমণ ঘটে ১৯৯৯ চনৰ ১ জানুৱাৰীত। কিন্তু মোহৰ আৰু বেংক নোটসমূহৰ প্ৰকৃতাৰ্থত প্ৰচলন ঘটে ২০০২ চনৰ ১ জানুৱাৰীৰ পৰাহে। ২০০০ চনত €১=$০.৮২৫২ হোৱাৰ বিপৰীতে ২০০৮ চনলৈ এই মূল্য হয়গৈ €১=$১.৬০৩৮ গ্ৰীচৰ দেনা আৰু স্পেইনৰ বিপদাপন্ন বেংকিং খণ্ডৰ বাবে ২০১২ চনৰ জুলাইত ইউৰোৰ মূল্য $১.২১ লৈ অৱনমিত হয়। ২০১৫ চনৰ জুন মাহত ১ ইউৰোৰ মূল্য হয়গৈ $১.১০

## টোকাসমূহ

## তথ্য সংগ্ৰহ

## বাহ্যিক সংযোগ
*  

শ্ৰেণী:মুদ্ৰা
মই ভাবোঁ, গতিকে মই আছোঁ

**মই ভাৱো, গতিকে মই আছোঁ** এই বাক্য শাৰী প্ৰসিদ্ধ ফৰাচী দাৰ্শণিক, গণিতজ্ঞ আৰু বৈজ্ঞানিক ৰেনেইঁ দেইকাৰ্তেৰ দ্বাৰা উপস্থাপিত এক বিখ্যাত দাৰ্শণিক উক্তি। কালক্ৰমত এই উক্তি পশ্চিমীয়া দৰ্শণৰ এক মৌলিক উপাদান হিচাপে বিবেচিত হৈছিল, কিয়নো সকলো জ্ঞান "মই আছোঁ" এই জ্ঞানৰ আধাৰৰ পৰাই আৰম্ভ হয়।

ৰেনেইঁ দেইকাৰ্তেৰ মতে আমি কোনেও আমাৰ অস্তিত্বৰ ওপৰত সন্দেহ কৰিব নোৱাৰোঁ কিয়নো সন্দেহ কৰাৰ মুহূৰ্ততেই আমাৰ অস্তিত্ব প্ৰমাণ হব। তেওঁৰ মতে বাকী সকলো জ্ঞান আমাৰ কল্পনাকৃত, কাৰোবাৰ মায়া বা প্ৰতাৰণাৰ ফল বা নিজৰ ভুল বা জ্ঞানেন্দ্ৰিয়ৰ পৰিসীমতাৰ বাবে অশুদ্ধ হোৱাৰ অৱকাশ আছে কিন্তু "মই ভাৱো, গতিকে মই আছোঁ" এই জ্ঞান কোনোপধ্যেই অশুদ্ধ বা মিছা হব নোৱাৰে।

দেইকাৰ্তেৰ এই "মই ভাৱো, গতিকে মই আছোঁ" () উক্তি পোনপ্ৰথমে তেওঁৰ ফৰাচী ভাষাত লিখা *Discours de la Méthode* (১৬৩৭) নামৰ কিতাপ খনত প্ৰকাশ পায় য'ত তেওঁ লিখিছিল:

জন্মৰ পাচত নিজৰ অস্তিত্ব অনুভৱেই হৈছে এনে এক জ্ঞান যাৰবাবে কোনো প্ৰমাণ নালাগে আৰু য'ত নিজৰ বা আনকোনো সন্দেহবাদী মানুহৰ সন্দেহ কৰাৰ থল নাথাকে আৰু গতিকে এই উক্তিৰ সমৰ্থনত কোনো পূৰ্বযুক্তিৰো প্ৰয়োজন নাই।

## তথ্য&nbsp; সংগ্ৰহ

শ্ৰেণী:শ্লোগান
লাকুৱা তাপ বিদ্যুৎ কেন্দ্ৰ

লাকুৱা তাপ বিদ্যুৎ কেন্দ্ৰ হৈছে অসম শক্তি উৎপাদন নিগমৰ অধীনস্থ এক গেছ ভিত্তিক তাপ বিদ্যুৎ প্ৰকল্প । ই শিৱসাগৰ নগৰৰ পৰা পূৱ দিশত প্ৰায় ৩০ কিঃ মিঃ দুৰত্বত ধোদৰ আলিৰ দাঁতিত মাইবেলা নামে ঠাইত অৱস্থিত । পূৰ্বৰ শিৱসাগৰ জিলাৰ চৰাইদেউ মহকুমাৰ অন্তৰ্গত এই কেন্দ্ৰটি বৰ্তমান নৱগঠিত চৰাইদেউ জিলাৰ অন্তৰ্গত । জিলা সদৰ সোণাৰীৰ পৰা ১০ কিঃ মিঃ পশ্চিমে অৱস্থিত । প্ৰথম অৱস্থাত এই কেন্দ্ৰটি লাকুৱা তৈল্যক্ষেত্ৰত স্থাপন কৰাৰ কথা আছিল যদিও পিছলৈ ইয়াক লাকুৱা পৰা ১৪ কিঃ মিঃ দক্ষিণে মাইবেলাত স্থাপন কৰা হ'ল কিন্তু কেন্দ্ৰটিৰ নাম লাকুৱাই ৰখা হ'ল ।
## ইতিহাস
## প্ৰথম পৰ্য্যায়
## দ্বিতীয় পৰ্য্যায়
## বৰ্জিত তাপ পুণৰুদ্ধাৰ প্ৰকল্প (তৃতীয় পৰ্য্যায়)

## বাহ্যিক সংযোগ
* অসমৰ বিদ্যুৎ প্ৰকল্প সমূহৰ তালিকা
* বৈদ্যুতিক অভিযান্ত্ৰিকী
* বিদ্যুৎ

## তথ্য সংগ্ৰহ

শ্ৰেণী:অসমৰ উদ্যোগ
ডি এন এ

**ডিঅক্সিৰাইব' নিউক্লিক এচিড** () বা **ডিএনএ** হৈছে একপ্ৰকাৰৰ যৌগ যি সকলো জ্ঞাত জীৱ আৰু ভাইৰাছৰ বিকাশ, ক্ৰিয়াকলাপ আৰু প্ৰজননৰ বাবো প্ৰয়োজনীয় অধিকাংশ জিনীয় তথ্য সৰবৰাহ কৰে। ডিএনএ এবিধ প্ৰ'টিন আৰু শৰ্কৰা যুক্ত নিউক্লিক এচিড। বেছিভাগ ডিএনএ দুডাল সৰ্পিলাকাৰ জৈৱবহুযোগী সূত্ৰৰ দ্বাৰা গঠিত হয়। এই সূত্ৰদুডাল নিউক্লিয়টাইড নামৰ এক সৰল এককৰ বহুযোগী বাবে ইহঁতক বহুনিউক্লিয়টাইড বোলে। প্ৰত্যেকটো নিউক্লিয়টাইডত নাইট্ৰ'জেন আধাৰৰ চাইট'ছিন (C), গুৱানিন (G), এডেনিন (A), বা থাইমিন (T) নামৰ নিউক্লিয়বেছ, ডিঅক্সিৰাইব' নামৰ এটা একশৰ্কৰা আৰু এটা ফছফেট গোট থাকে। ডিএনএ সূত্ৰত এটা নিউক্লিয়টাইডৰ শৰ্কৰাৰ লগত আনটোৰ ফছফেট গোটৰ সৈতে সহযোজী বন্ধন শৃংখলৰ দ্বাৰা সংযুক্ত হৈ থাকে আৰু বৈকল্পিক শৰ্কৰা-ফছফেট মেৰুদণ্ডৰ গঠন কৰে।

কোষৰ ভিতৰত, ডিএনএ ক্ৰ'ম'জম নামৰ এক দীঘলীয়া আকাৰ গঠন কৰে। কোষ বিভাজনৰ সময়ত, ডিএনএ পুনঃউৎপাদন নামৰ প্ৰক্ৰিয়াৰ যোগেদি ক্ৰ'ম'জমৰ প্ৰতিৰূপ সৃষ্টি কৰে, ফলত প্ৰতিটো অপত্য কোষে নিজৰ নিজৰ ক্ৰ'ম'জম লাভ কৰে। সংকোষকেন্দ্ৰী জীৱবোৰৰ (প্ৰাণী, উদ্ভিদ, শেলাই আৰু প্ৰটিষ্ট) বেছিভাগ ডিএনএ কোষকেন্দ্ৰৰ মাজত আৰু কিছুমান মাইট'কন্দ্ৰিয়া বা ক্ল'ৰ'প্লাষ্টৰ দৰে কোষানুত সঞ্চত হৈ থাকে। প্ৰকোষকেন্দ্ৰী জীৱৰ (বেক্টেৰিয়া আৰু আৰ্কিয়া) ডিএনএ কেৱল সিহঁতৰ কোষপ্ৰৰসত থাকে। ক্ৰ'ম'জমৰ অন্তৰ্ভাগত হিষ্ট'নৰ দৰে ক্ৰ'মেটিন প্ৰ'টিন একত্ৰিত হয় আৰু ডিএনএ সংগঠিত কৰে। এই গঠনে ডিএনএ আৰু অন্য প্ৰ'টিনৰ আন্তঃক্ৰিয়া নিৰ্দেশিত কৰে।

১৮৬৯ চনত ফ্ৰিডৰিক মিছাৰে প্ৰথম ডিএনএ আহৰণ কৰে আৰু ১৯৫৩ চনত জেমছ ৱাটছনে প্ৰথম ইয়াৰ আনৱিক গঠন চিনাক্ত কৰে। গৱেষণাকাৰী সকলে ইয়াক ভৌতিক নীতি আৰু সূত্ৰ উদ্ভাৱনৰ আনৱিক সঁজুলি হিচাপে ব্যৱহাৰ কৰে, যেনে এৰগ'ডিক সূত্ৰ আৰু স্থিতিস্থাপকতাৰ সূত্ৰ। ইয়াৰ অনন্য ধাতৱ বৈশিষ্ট্যৰ বাবে, ই মাইক্ৰ- আৰু নেন'- ফেব্ৰিকেশ্বনৰ প্ৰতি আগ্ৰহী ধাতৱ বিজ্ঞানী আৰু অভিযন্তা সকলৰ বাবে অতি আকৰ্ষণীয় যৌগ। এই ক্ষেত্ৰত দুটা উল্লেখনীয় অগ্ৰগতি হৈছে ডিএনএ অ'ৰগামি আৰু ডিএনএ আধাৰিত সংকৰ ধাতু।

## তথ্য সংগ্ৰহ

## বাহ্যিক সংযোগ

শ্ৰেণী:জীৱবিজ্ঞান
আন্তঃৰাজ্যিক ছাত্ৰ জীৱন দৰ্শন

**আন্তঃৰাজ্যিক ছাত্ৰ জীৱন দৰ্শন** () অখিল ভাৰতীয় বিদ্যাৰ্থী পৰিষদৰ এক প্ৰকল্প। উত্তৰ-পূব ভাৰতক অৱশিষ্ট ভাৰতৰ সৈতে একাত্মতা ভাৱেৰে যুক্ত কৰি এই অংশৰ যুৱ প্ৰজন্মক প্ৰকৃত দিকদৰ্শণ আৰু প্ৰশিক্ষণেৰে আগবঢ়াই নিয়াই এই প্ৰকল্পৰ মুখ্য উদ্দেশ্য। ১৯৬৬ চনৰ পৰা আৰম্ভ হোৱা এই প্ৰকল্পই এইবাৰ সোণালী জয়ন্তী বৰ্ষ উদযাপন কৰিছে।

## লক্ষ্য
অভিজ্ঞতাৰ মাজেৰে অনুভৱ, অনুভৱক বিশ্বাস হিচাপে লৈ ৰাষ্ট্ৰীয় ঐক্য তথা অখণ্ডতা অটুট ৰখা এই প্ৰকল্পৰ মূল লক্ষ্য।

## উদ্দেশ্য
#উত্তৰ-পূবৰ পৰা অন্য প্ৰান্তৰ ব্যৱধান দূৰ কৰা।
#বিবিধতাৰ মাজতো জীৱন ধাৰণৰ প্ৰণালীত সাদৃশ্যতা হৃদয়ঙ্গম কৰা।
#স্পৰ্শকাতৰ এলেকা সমূহ তথা সেই ঠাইসমূহৰ বাসিন্দাসকলৰ প্ৰতি সচেতনতা সৃষ্টি কৰা।
#দেশৰ সকলো প্ৰান্তৰ যুৱসমাজৰ বাবে এখন সাংস্কৃতিক আদান প্ৰদানৰ এখন যৌথ মঞ্চ আগবঢ়োৱা।

## কাৰ্যক্ৰম
### ৰাষ্ট্ৰীয় একাত্মতা যাত্ৰা
এই প্ৰকল্পৰ মুখ্য কাৰ্যক্ৰম হৈছে ৰাষ্ট্ৰীয় একাত্মতা যাত্ৰা। ইয়াৰ অধীনত উত্তৰ-পূবৰ ভিন ভিন ৰাজ্যৰ পৰা এটা ছাত্ৰ দলক বাচি উলিয়াই সমগ্ৰ ভাৰত ভ্ৰমণত লৈ যোৱা হয়। একাত্মতাবোধ তথা আত্মীয়তা আৰু অধিক হ'বলৈ এই ছাত্ৰ ছাত্ৰীসকলক ভ্ৰমণত যোৱা ঠাইত পৰিয়ালত ৰখা হয়। যাৰ জৰিয়তে সেই পৰিয়ালটোৰ লগত আচাৰ-ব্যৱহাৰ, ৰীতি-নীতি, কৃষ্টি-সংস্কৃতিৰ আদান-প্ৰদানৰ জৰিয়তে "এক দেশ, এক সংস্কৃতি" এই মূলকথা পুৰ্নাংগ ৰূপ পায়। সেই একেদৰে এই প্ৰকল্পৰ অধীনত ভাৰতৰ অন্য ৰাজ্যৰ পৰাও ছাত্ৰ দল উত্তৰ পূৰ্বাঞ্চললৈ আহে। চলচ্চিত্ৰ পৰিচালক জাহ্নু বৰুৱা, অৰুণাচলৰ মুখ্যমন্ত্ৰী নবাম টুৰ্কী, গেগং আপং আদি বহুতো স্বনামধন্য লোক ছাত্ৰ অৱস্থাত এই ৰাষ্ট্ৰীয়: একাত্মতা যাত্ৰাৰ অংশীদাৰ হৈছে।

## তথ্যসূত্ৰ

## বাহ্যিক সংযোগ
* 

শ্ৰেণী:প্ৰকল্প
মৃত্যু

**মৃত্যু**  হৈছে এনে এটা অৱস্থা য'ত এটা জীৱৰ সকলো জৈৱিক ক্ৰিয়া বন্ধ হৈ যায়। বৰ্দ্ধিত বয়স, চিকাৰ, অপুষ্টি, ৰোগ, আত্মহত্যা, হত্যা, আকাল, জলাভাৱ, আৰু দুৰ্ঘটনা অন্য আঘাত যাৰ বাবে চূড়ান্ত আভ্যন্তৰিণ ক্ষতি আদিৰ বাবে জীৱৰ মৃত্যু হ'ব পাৰে। মৃত্যুৰ ঠিক পিছৰে পৰা জীৱদেহ পচিবলৈ আৰম্ভ কৰে। মৃত্যুক সাধাৰণতে দুখজনক বা বেয়া ঘটনা বুলি বিবেচনা কৰা হয়, কাৰণ মৃত্যুৰ পিছত মৃতক জনৰ লগত থকা সকলো আবেগিক বান্ধোনৰ অন্ত পৰে, বা মৃত্যুৰ ভয়, নেক্ৰ'ফ'বিয়া, দুঃচিন্তা, দুখ, শোক, আবেগিক বেদনা, অৱসাদ, সহানুভূতি, দয়া, নিঃসংগতা, বা নিৰুদ্দেশ।

## মৃত্যুৰ চিহ্নসমূহ
এটা উষ্ম তেজৰ জীৱৰ মৃত্যুৰ চিহ্ন বা লক্ষণবোৰ হৈছে:
*শ্বাসক্ৰিয়া বন্ধহোৱা।
**কাৰ্ডিয়াক এৰেষ্ট*, হৃদ ক্ৰিয়া বন্ধ হৈ যোৱা (পালছ নেমাৰে)।
**Pallor mortis*, মৃত্যুৰ ১৫-১২০ মিনিটৰ পাছত দেহটো শেঁতা পৰি যায়।
**Livor mortis*, দেহৰ নিম্নাংশত তেজ গোট মাৰে (নিৰ্ভৰ কৰে)।
**Algor mortis*, মৃত্যুৰ পিছত দেহৰ উষ্ণতা কমি যায়।
**Rigor mortis*, মৃতদেহৰ হাত-ভৰি জঠৰ হৈ পৰে আৰু লৰচৰ কৰাবলৈ টান হয় বা দেহটো পচিবলৈ আৰম্ভ কৰে। দূৰ্গন্ধ সৃষ্টিৰে দেহৰ জটিল পদাৰ্থবোৰ সৰল পদাৰ্থলৈ ৰূপান্তৰ হ'বলৈ ধৰে।

## তথ্য সংগ্ৰহ

শ্ৰেণী:জীৱবিজ্ঞান
অ’ ফ’ৰছ্যোনা

অ’ ফ’ৰছ্যোনা (O Fortuna) ১৩শ শতিকাৰ আৰম্ভনিতে লিখিত এটি মধ্যযুগীয় লেটিন বিদ্ৰূপাত্মক পদ্য যি কাৰমিনা বুৰাণা বোলা ২৫৪টি পদ্যসমষ্টিৰ অন্তৰ্গত। এই পদ্যটিৰ মাধ্যমেৰে নিয়তি আৰু ৰোমান ভাগ্যদেৱী ফ'ৰছ্যোনাক বিদ্ৰূপ কৰা হৈছে।
 
১৯৩৫-৩৬ চনত অ’ ফ’ৰছ্যোনা ৰ বাবে জাৰ্মান সংগীতজ্ঞ কাৰ্ল ওৰ্ফে সংগীত ৰচনা কৰে। সংগীতাৰোপিত অ’ ফ’ৰছ্যোনাক ওৰ্ফে তেওঁৰ কাৰমিনা বুৰাণা নামৰেই সৃষ্ট গান-ৰোমান (cantata)ৰ "Fortuna Imperatrix Mundi" (ভাগ্যদেৱী-বিশ্বসম্ৰাজ্ঞী) নামেৰে নামাংকিত ৰাগোদয় আৰু অস্তৰাগ মূৰ্চ্ছনাত ব্যৱহাৰ কৰিছিল। ৮ জুন,১৯৩৭ত ফ্ৰেংকফাৰ্ট অপেৰাত ই পোনপ্ৰথমে পৰিবেশিত হয়। 

## স্বৰ আৰু ধ্বনি
এই পৰিবেশনত গায়ক-গায়িকাৰ মন্থৰ সমবেত-কণ্ঠ আৰু ঘাতবাদ্যৰ প্ৰচণ্ড আৰোহিত ধ্বনিয়ে হঠাৎ এক ফুচফুচনিৰ দৰে স্তীমিত কণ্ঠস্বৰলৈ অবৰোহন কৰে আৰু পুনৰ লাহে লাহে ঘাতবাদ্য , কাঁহৰ শিঙৰ পেঁপা আৰু তাঁৰৰ চুটি চুটি জোঁকাৰত সেই সমবেত কণ্ঠই জোৰ পায় আৰু শেষাংশত আশন্ন-প্ৰলয়ত বিশ্ববাসীৰ বিলাপহেন এক দীঘলীয়া চিঞৰলৈ ৰূপান্তৰিত হৈ অপ্ৰত্যাশিতভাৱে নিস্তব্ধতাত বিলীন হয়। গোটেই পৰিবেশনটোৰ বাবে আঢ়ৈ মিনিটতকৈ কিছু অধিক সময় লাগে।

## পৰিবেশন আৰু জনপ্ৰিয়তা
ওৰ্ফৰ সংগীতত প্ৰাণপোৱা অ’ ফ’ৰছ্যোনাৰ সমবেত-সংগীত ৰূপটোৱে বিপুল জনপ্ৰিয়তা লাভ কৰিবলৈ সক্ষম হৈছিল আৰু ই অসংখ্য পাৰ্শ্চাত্য শাস্ত্ৰীয় সমবেত সংগীত পৰিবেশনাত নামী-দামী শিল্পীৰ দ্বাৰা পৰিবেশিত হৈছে। তদোপৰি এই সুৰটো বহু কথাছবি আৰু বিজ্ঞাপনত নাটকীয় আৰু প্ৰলয়ংকাৰী মুহূৰ্ত উপস্থাপন কৰিবলৈ প্ৰায় নিয়মীত ভাৱে ব্যৱহাৰ হৈ আহিছে। ব্ৰিটিছ যুক্তৰাজ্যত অ’ ফ’ৰছ্যোনায়ে যোৱা ৭৫ বছৰত সৰ্বাধিক পৰিবেশিত শাস্ত্ৰীয় সমবেত সংগীত হিচাপেও মাজতে খ্যাতি লাভ কৰিছিল।

## পদ্য

## তথ্য সংগ্ৰহ

শ্ৰেণী:কবিতা
হোৱাংহো নদী

**হোৱাংহো নদী** বা **হালধীয়া নৈ** () এছিয়াৰ ভিতৰতে য়াংজে (Yangtze) আৰু য়েনিছেই (Yenisei) নদীৰ পিছত তৃতীয়খন সৰ্বোচ্চ দৈৰ্ঘ্যৰ নৈ। বিশ্বৰ ভিতৰত দৈৰ্ঘ্যৰ ফালৰ পৰা এই নৈৰ স্থান ষষ্ঠ। এই নৈৰ দৈৰ্ঘ্য প্ৰায় । এই নৈ পশ্চিম চীনৰ 'Qinghai' অঞ্চলৰ 'বায়ান হাৰ পৰ্বতমালা' (Bayan Har Mountains) ত উৎপত্তি হৈ নখন প্ৰদেশৰ মাজেৰে বৈ গৈ শ্বেনডং প্ৰদেশ (Shandong province)-ৰ ডনজিং (Dongying) মহানগৰৰ ওচৰেদি বহাই সাগৰ (Bohai Sea)-ত পৰিছেগৈ। এই নৈৰ উপত্যকা পূবা-পশ্চিমাকৈ প্ৰায়  আৰু উত্তৰা-দক্ষিণাকৈ  জুৰি বিস্তৃত হৈ আছে। এই উপত্যকাৰ মুঠ মাটিকালি প্ৰায় । 

হোৱাংহো নদীক চীন সভ্যতাৰ মূল হোতা (*the cradle of Chinese civilization*) বুলি আখ্যা দিয়া হয়, কাৰণ এই নৈৰ উপত্যকাতেই পোনপপ্ৰথমে চীনা সভ্যতা গঢ় লৈ উঠিছিল। তদুপৰি চীনৰ ইতিহাসত এই উপত্যকাই আটাইতকৈ সম্ভাৱনাপূৰ্ণ অঞ্চল হৈ পৰিছিল। অৱশ্যে ঘনাই হোৱা ধ্বংসমুখী বান আৰু নৈৰ গতিপথৰ পৰিৱৰ্তনে উপত্যকাৰ বহুতো অঞ্চল ক্ষতিগ্ৰস্ত কৰে। এই কাৰণতে হোৱাংহো নদীক 'চীনৰ দুখ' (*China's Sorrow* আৰু *Scourge of the Sons of Han*) বুলিও বহুসময়ত আখ্যা দিয়া হয়।

## ভৌগোলিক বিৱৰণ
হোৱাংহো নদী বৰ্তমানৰ সাতখন প্ৰদেশ আৰু দুখন স্বায়ত্ত্বশাসিত অঞ্চলৰ মাজেদি বৈ গৈছে। এই নৈক মূলতঃ তিনিটা ভাগত ভগোৱা হয়- তীব্বতৰ উত্তৰ-পূব অংশ, অৰ্ডছ লুপ (Ordos Loop) আৰু উত্তৰ চীন সমতল ( North China Plain)। অৱশ্যে এই শ্ৰেণীবিভাজন সম্পৰ্কে গৱেষক আৰু বিজ্ঞানীসকলৰ মতপাৰ্থক্য দেখা পোৱা যায়।  

## আলোকচিত্ৰৰ ভঁৰাল

File:九曲黄河第一湾1.JPG| চিচুৱান (Sichuan) অঞ্চলত হোৱাংহো নদী
File:YellowRiver.jpg|তীব্বত অংশত হোৱাংহো


## তথ্যসূত্ৰ

## বাহ্যিক সংযোগ

* Listen to the ''Yellow River Ballade'' from the Yellow River Cantata
* First raft descent  of the Yellow River from its source in Qinghai to its mouth (1987)
* Climate Change Impacts and Adaptation Strategies in the Yellow River Basin – UNESCO report 
;Works from the National Central Library about the Yellow River
* Illustrations of Guarding the Yellow River 
* Illustrated Work on the Storage and Drainage Activities at the Lakes and Rivers of the Yellow River and the Grand Canal 
* General Atlas Depicting the Conditions of the Yellow River Dykes in Henan Province

শ্ৰেণী:নদী
জীৱন (দ্ব্যৰ্থতা দূৰীকৰণ পৃষ্ঠা)

**[[জীৱন]]** এনে এটা বৈশিষ্ট যাৰ জৰিয়তে জীৱিত আৰু মৃত জীৱৰ মাজৰ পাৰ্থক্য বুজিব পাৰি।

**জীৱন**ৰ অন্য কিছুমান অৰ্থ হৈছে:
* মানৱ জীৱন (দ্ব্যৰ্থতা দূৰীকৰণ পৃষ্ঠা)
* মানুহৰ অৱস্থা
* জীৱনী
* আত্মজীৱনী
* দৈনন্দিন জীৱন, দৈনিক এজন মানুহে যি কৰে বা অনুভৱ কৰে
* ব্যক্তিগত জীৱন, এজন ব্যক্তিৰ ব্যক্তিগত জীৱন, যি ৰাজহুৱা নহয়

শ্ৰেণী:দ্ব্যৰ্থতা দূৰীকৰণ পৃষ্ঠা
সুন্দৰ পিচাই

**পিচাই সুন্দৰাৰাজন** (, ) অথবা **সুন্দৰ পিচাই**, এজন ভাৰতীয় ব্যৱসায়ী। বৰ্তমান তেঁ‌ও গুগলৰ মুখ্য কাৰ্য্যবাহী বিষয়া।

## ব্যক্তিগত জীৱন
তেওৰ জন্ম হৈছিল তামিলনাডুৰ মাদ্ৰাছ( বৰ্তমানৰ চেন্নাই )ত ১৯৭২ চনৰ ১২ জুলাইত। পিতৃ ৰঘুনাথা পিচাই আৰু মাতৃ লক্ষ্মী পিচাই। পিতাক ৰঘুনাথা এজন General Electric Company (GEC) নামৰ কোম্পানীটোত কৰ্মৰত এজন বৈদ্যুতিক অভিযন্তা আছিল আৰু বৈদ্যুতিক সৰঞ্জাম নিৰ্মাণৰ কাম চাইছিল। সুন্দৰ পিচাই মাদ্ৰাচৰ এটা দুটা কোঠাৰ এপাৰ্টমেণ্টত ডাঙৰ হৈছিল। তেও অঞ্জলি পিচাইৰ লগত বিবাহপাশত আবদ্ধ হৈছে আৰু বৰ্তমান এগৰাকী কণ্যা সন্তান আছে। 

## শিক্ষা জীৱন
পিচায়ে আই আই টি, খড়্গপুৰৰ পৰা মেটালাৰ্জিকেল চাইঞ্চত অভিযান্ত্ৰিকতাৰ স্নাতক ডিগ্ৰী গ্ৰহণ কৰে। । পৰিৱৰ্তী সময়ত ষ্টেনফ'ৰ্ড বিশ্ববিদ্যালযৰ পৰা মেটেৰিয়েল চাইন্স ও অভিযান্ত্ৰিকিত এম এচ ডিগ্ৰী লাভ কৰে তথা ডি হোৱাৰ্টন স্কুল,পেনচিভেনিয়া বিশ্ববিদ্যালয়ৰ পৰা এম বি এ ডিগ্ৰী লাভ কৰে। । তাত তেও Siebel Scholar হিচাপে আছিল।। তেও স্কুলীয়া শিক্ষা পদ্ম সেসাদ্ৰী বাল ভৱন নুনগামবাক্কামৰ পৰা কৰিছিল।

## কৰ্ম জীৱন
পিচাইয়ে এপ্লাইড মেটেৰিয়েলছত অভিযান্তিক আৰু উৎপাদ প্ৰবন্ধন আৰু মেক্ কিঞ্চি এণ্ড ক'ম্পেনীত প্ৰবন্ধন পৰামৰ্শদাতা হিচাপে কাম কৰিছিল। গুগলৰ অংশ হোৱাৰ আগতে, সুন্দৰ পিচাইয়ে মেকচিনচ এণ্ড কোম্পানীত কাম কৰিছিল আৰু কেইবছৰমান কোম্পানীটোত কাম কৰিছিল। তাৰ পিছত তেওঁ গুগল কোম্পানীত যোগদান কৰে। যেতিয়া তেওঁ কোম্পানীটোত যোগদান কৰিছিল, তেওঁ গুগল চাৰ্চ টুলবাৰত কাম কৰা কোম্পানীটোৰ এটা সৰু দলৰ অংশ আছিল। গুগলৰ ক্ৰ'ম ব্ৰাউজাৰ সৃষ্টি কৰাত তেওঁ গুৰুত্বপূৰ্ণ ভূমিকা পালন কৰিছিল আৰু অতি কম সময়ৰ ভিতৰতে ক্ৰ’ম বিশ্বৰ এক নম্বৰ ব্ৰাউজাৰ হৈ পৰিছিল। যাৰ পিছত তেওঁক ২০০৮ চনত কোম্পানীৰ সামগ্ৰী বিকাশ বিভাগৰ উপ-সভাপতি কৰা হৈছিল আৰু ২০১২ চনত ক্ৰ’ম আৰু এপৰ জ্যেষ্ঠ উপ-সভাপতি হৈছিল। তেওঁ কৰা কামৰ প্ৰতি লক্ষ্য ৰাখি তেওঁক গুগলৰ মুখ্য কাৰ্যবাহী বিষয়া কৰা হৈছিল।

## গুগল
পিচায়ে ২০০৪চনত গুগলত যোগদান কৰে। ২০১৫চনৰ ১০আগষ্টত তেও গুগলৰ মুখ্য কাৰ্য্যবাহী বিষয়া হিচাপে নিযুক্ত হয়।  
## তথ্যসূত্ৰ

## বাহ্যিক সংযোগ
* 
* 
*সুন্দৰ পিচাইৰ জীৱনী 

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:ভাৰতীয় মূলৰ আমেৰিকান
শ্ৰেণী:ব্যৱসায়ী
ভল্গা নদী

**ভল্গা (Volga)** () নদী ইউৰোপ মহাদেশৰ আটাইতকৈ দীঘল নদী। এই নদী ৰাছিয়াৰ পৰা কাস্পিয়ান সাগৰলৈ বৈ গৈছে। এই নদীক ৰাছিয়াৰ ৰাষ্ট্ৰীয় নদী বুলি গণ্য কৰা হয়। এই নদীয়ে ৰাছিয়াৰ সংস্কৃতিতো এক গুৰুত্বপূৰ্ণ স্থান অধিকাৰ কৰি আছে আৰু ৰাছিয়াৰ সাহিত্য তথা লোকপ্ৰবাদত এই নদীক ”Волга-матушка *Volga-Matushka*” অৰ্থাৎ ভল্গা মাতৃ (Mother Volga) হিচাপে অভিহিত কৰা হয়। 

ভল্গা নদী মস্কোৰ উত্তৰ-পশ্চিমে থকা ভালদাই পাহাৰ (Valdai Hills)-ত সাগৰ পৃষ্ঠৰ পৰা ২২৫ মিটাৰ উচ্চতাত উদ্ভৱ হৈছে। তাৰ পৰা পূবলৈ Lake Sterzh, Tver, Dubna, Rybinsk, Yaroslavl, Nizhny Novgorod আৰু Kazan ৰে ভল্গা বৈ গৈছে। তাৰপৰা আকৌ দক্ষিণলৈ Ulyanovsk, Tolyatti, Samara, Saratov আৰু Volgograd হৈ বৈ গৈ Astrakhanত সাগৰ পৃষ্ঠৰ পৰা ২৮ মিটাৰ তললৈ কাস্পিয়ান সাগৰত মিলিত হৈছে। 

## উপনৈ
ভল্গা নদীৰ ভালেমান উপনৈ আছে। ইয়াৰ ভিতৰত উল্লেখযোগ্য হৈছে কামা (Kama River), উকা (Oka River), ভেটলুগা (Vetluga River) আৰু সুৰা (Sura River) নৈ। ভল্গা আৰু ইয়াৰ উপনৈসমূহে ভল্গা নদী প্ৰণালী (Volga river system) সৃষ্টি কৰিছে। এইসকলোবোৰে মুঠতে প্ৰায় ১৩,৮০,০০০ বৰ্গ কিলোমিটাৰ কালিৰে প্ৰবাহিত হৈ গৈছে। ভল্গা বদ্বীপ (Volga Delta)-ৰ দৈৰ্ঘ্য প্ৰায় ১৫০ কিলোমিটাৰ আৰু ইয়াত প্ৰায় ৫০০টা নলী আৰু নৈ-নিজৰা অন্তৰ্ভুক্ত। 

## ভূমিকা
ভল্গা নৈয়ে পশ্চিম ৰাছিয়াৰ বাবে মূল জলজ সম্পদৰ যোগান ধৰে। ইয়াৰ ওপৰত থকা বহুতো নদীবান্ধ জলবিদ্যুৎ আৰু জলসিঞ্চনৰ মূল উৎস। মস্কো কেনেল, ভল্গা ড’ন কেনেল আৰু ভল্গা-বেল্টিক জলপথ (Volga–Baltic Waterway)-এ মস্কোক হুৱাইট ছি, বাল্টিক সাগৰ, কাস্পিয়ান সাগৰ আৰু ব্লেক ছিৰে সংযোগ কৰিছে। 

ভল্গাৰ উৰ্বৰা উপত্যকাত ঘেঁহুৰ পৰ্যাপ্ত পৰিমাণে খেতি কৰা হয়। তদুপৰি পেট্ৰলিয়াম, প্ৰাকৃতিক গেছ, নিমখ আৰু পটাছৰেও ই সমৃদ্ধিশালী। ভল্গা ডেল্টা আৰু কেস্পিয়ান সাগৰত মাছো প্ৰচুৰ পোৱা যায়। 

## ভল্গা নদীৰ ওপৰত থকা বান্ধ
ভল্গাৰ ওপৰত ভালেসংখ্যক জলবিদ্যুৎ প্ৰকল্প কাৰ্য্যক্ষম হৈ আছে। ইয়াৰ ভিতৰত প্ৰধান হ’ল-
*Volgograd Reservoir
*Saratov Reservoir
*Kuybyshev Reservoir-the largest in Europe by surface
*Cheboksary Reservoir
*Gorky Reservoir
*Rybinsk Reservoir
*Uglich Reservoir
*Ivankovo Reservoir

## আলোকচিত্ৰৰ ভঁৰাল

File:Volga Ulyanovsk-oliv.jpg|’Ulyanovsk’ ত ভল্গা নদী
File:Volgograd 44.67670E 48.66724N.jpg|View of the river and Volgograd from space.
File:Volga-river-delta-terra-modis-2010-07-17-750-UTC.jpg|Volga River delta, Terra
File:Volga.A2002137.0745.250m.jpg|Terra/MODIS, 2002-05-17.
File:Volga.250m.jpg|Terra/MODIS, 2001-10-10.
File:Rzhev.jpg|thumb|Rzhev is the uppermost town situated on the Volga (photographed c.&nbsp; 1910)
File:Tver dusk 3.jpg|A suspension bridge (*Stariy Most/Старый Мост*) across the Volga in Tver
File:Smoke over the river Volga.jpg|thumb|Nizhny Novgorod ৰ ওচৰত ভল্গা নদী


## তথ্যসূত্ৰ

## বাহ্যিক সংযোগ

*Volga Delta from Space
*Photos of the Volga coasts 
*

শ্ৰেণী:নদী
জীৱন

**জীৱন**  হৈছে এক বিশেষ ধৰণৰ জৈৱিক প্ৰক্ৰিয়া সংঘটিত কৰা ভৌতিক দেহ। এই প্ৰক্ৰিয়াবোৰৰ অবিহনে বা বন্ধহৈ গ'লে ইহঁতক মৃত বুলি কোৱা হয়। পৃথিৱীত উদ্ভিদ, প্ৰাণী, ভেঁকুৰ, শেলাই, প্ৰটিষ্ট­, আৰ্কিয়া আৰু বেক্টেৰিয়া আদি ভিন্ন প্ৰকাৰৰ জীৱন দেখা পোৱা যায়। ভাইৰাছবোৰক জীৱিত বুলি গণ্য কৰা নহয়। জীৱবিজ্ঞানত জীৱন সম্পৰ্কে অধ্যয়ন কৰা হয়। জীৱনৰ আটাইতকৈ ক্ষুদ্ৰ গোট হৈছে জীৱ। জীৱবোৰ এক বা একাধিক কোষৰ দ্বাৰা গঠিত, বিপাক ক্ৰিয়া সংঘটিত কৰে, বৃদ্ধি হয়, প্ৰজনন (যৌন বা অযৌন) কৰে, আৰু নতুন প্ৰজন্মবোৰ পৰিৱেশৰ লগত খাপ খাব পৰাকৈ বিৱৰ্তিত হয়। 

পৃথিৱীত জীৱনৰ বিচিত্ৰ প্ৰয়োভৰ দেখা পোৱা যায়। এই জীৱবোৰ- উদ্ভিদ, প্ৰাণী, ভেঁকুৰ, প্ৰটিষ্ট, আৰ্কিয়া আৰু বেক্টেৰিয়া- কাৰ্বন আৰু পানী আধাৰিত কোষীয় ৰূপৰ জটিল সংগঠন আৰু জিনীয় তথ্যৰে সমৃদ্ধ। সাধাৰণ জৈৱ যোগৰ দৰে জীৱহীন পদাৰ্থৰ পৰা এই জীৱবোৰ সৃষ্টি হয়। পৃথিৱীৰ বয়স প্ৰায় ৪৫৪০ নিযুত বছৰ। পৃথিৱীত প্ৰথম জীৱৰ আৱিৰ্ভাব হৈছিল প্ৰায় ৩৫০০ নিযুত বছৰ আগেয়ে। পশ্চিম গ্ৰীনলেণ্ডত প্ৰায় ৩৭০০ নিযুত বছৰ আগেয়ে মেটাছেডিমেণ্টেৰি শিলাৰ বায়'জেনিক গ্ৰেফাইট হৈছে পৃথিৱীত আবৃস্কিত প্ৰথম জীৱনৰ শাৰীৰিক প্ৰমাণ। এনে প্ৰমাণৰ অন্য এটা উদাহৰণ হৈছে পশ্চিম অষ্ট্ৰেলিয়াৰ ৩৪৮০ নিযুত বছৰ পুৰণি বালিশিলাৰ মাইক্ৰ'বিয়েল মেট জীৱাশ্ম। কিন্তু ইয়াতকৈও বহু আগেয়ে প্ৰায় ৪২৫০ নিযুত বছৰ আগেয়ে পৃথিৱীত জীৱন আৰম্ভ হৈছিল বুলি বিশেষজ্ঞ সকলে কয়, আৰু অন্য কিছুমানৰ মতে প্ৰায় ৪৪০০ নিযুত বছৰ আগেয়ে। পৃথিৱীত জীৱন আৰম্ভৰ ৰহস্য আজিও অজ্ঞাত, যদিও বহু লোকে বহু তত্ত্ব ব্যাখ্যা কৰে। 
জীৱন বিভিন্ন ৰূপত বিৱৰ্তন ঘটিছে, যিবোৰক বিভিন্ন গোটত শ্ৰেণীবিভাজন কৰা হৈছে। পৃথিৱাৰ সৰ্বমুঠ জীৱনৰ প্ৰায় ৯৯% প্ৰজাতি, প্ৰায় ৫০০ নিযুত প্ৰজাতি, বিলুপ্ত হৈ গ'ল বুলি অনুমান কৰা হৈছে। বৰ্তমান পৃথিৱীত প্ৰায় ১০ ৰ পৰা ১৪ নিযুত প্ৰজাতিৰ জীৱ আছে বুলি অনুমান কৰা হয়। ইয়াৰে প্ৰায় ১.২ নিযুত প্ৰজাতিৰ তথ্য বিজ্ঞানীৰ ওচৰত আছে আৰু প্ৰায় ৮৬%ত কৈয়ো অধিক প্ৰজাতিৰ কোনো তথ্য আজিও আহৰণ কৰিব পৰা হোৱা নাই।
সম্ভৱতঃ মহানাদৰ পিছৰে পৰা জীৱনৰ ৰসায়ন আৰম্ভ হৈছিল, প্ৰায় ১৩,৮০০ নিযুত বছৰ আগেয়ে, আৱাস যোগ্য পৰিৱেশত যেতিয়া বিশ্বব্ৰহ্মাণ্ডৰ বয়স মাত্ৰ ১০-১৭ নিযুত বছৰ আছিল। পাঞ্চপাৰ্মিয়া মতবাদ অনুহৰি, আনুবীক্ষণিক জীৱন -মেটেঅ'ৰইড, এষ্টেৰ'ইড আৰু অন্য সূক্ষ্ম সৌৰজাগতিক কণাৰ ৰূপত সমগ্ৰ ব্ৰহ্মাণ্ডলৈ বিস্তাৰিত হৈছিল। যদিও কেৱল পৃথিৱীতহে জীৱন নিশ্চিত হৈছে, বহুলোকে ভাৱে যে বহিঃজগতৰ জীৱ কেৱল সম্ভৱেই নহয়, হয়তো বিদ্যমানো। সৌৰজগতৰ অন্য গ্ৰহ আৰু উপগ্ৰহ আৰু অন্য গ্ৰহপ্ৰণালীত জীৱনৰ অস্তিত্ব সম্পৰ্কে পৰীক্ষা কৰি থকা হৈছে। কোনো অজ্ঞাত এলিয়েন সভ্যতাই পঠাব পৰা অনাতাঁৰ সংকেত চিনাক্তকৰণৰ বাবে ছেটি (SETI)ৰ দৰে প্ৰকল্প লোৱা হৈছে। 
জীৱনৰ অৰ্থ -অতি বৈশিষ্টপূৰ্ণ, উৎপত্তি, উদ্দেশ্য, আৰু পৰম লক্ষ -দৰ্শন আৰু ধৰ্মৰ এটা কেন্দ্ৰীয় ধাৰণা আৰু প্ৰশ্ন। 

## তথ্য সংগ্ৰহ

শ্ৰেণী:জীৱবিজ্ঞান
*
ভেলেউগুৰি ৰতনপুৰ

**ভেলেউগুৰি ৰতনপুৰ গাঁও** যোৰহাট জিলাৰ মৰিয়নি সমষ্টিৰ অন্তৰ্গত নকছাৰি মৌজাত অৱস্থিত এখন গাঁও। 

## ইতিহাস
১৯৫০ চনৰ বৰভূঁইকঁপৰ ফলত বৰলুইতত পূৰ্বপুৰুষৰ মাটি-ভেটি লীন হোৱাত ষাঠী দশকৰ শেষৰফালে মাজুলীৰ পৰা কেইখনমান গাঁও চৰকাৰে বৰ্তমানৰ ঠাইলৈ আনি সংস্থাপন কৰিছিল। তাৰে এখন গাঁও হৈছে ভেলেউগুৰি ৰতনপুৰ। ইয়াৰ পূৰ্বে এই ঠাইখিনি বৰ্তমানৰ হোলোঙাপাৰ গিবন অভয়াৰণ্যৰ (তেতিয়াৰ হোলোঙাপাৰ সংৰক্ষিত বনাঞ্চল)ৰ ভিতৰৰ অঞ্চল আছিল।

## নামৰ উৎপত্তি
প্ৰথম সংস্থাপনৰ সময়ত এই ঠাইখিনি ভেলেউ গছেৰে ভৰি আছিল আৰু যিহেতু ইয়াৰ অধিকাংশ লোক মাজুলীৰ ৰতনপুৰ গাঁৱৰ পৰা অহা সেয়ে গাঁওখনৰ নাম ভেলেউগুৰি ৰতনপুৰ হয়। 

## ভৌগোলিক বিৱৰণ
ভৌগোলিকভাৱে ভেলেউগুৰি ৰতনপুৰ গাঁওখন 26.70°N 94.45°E স্থানাংকত অৱস্থিত। এই ঠাইখন মৰিয়নি ৰে'লৱে জংচনৰ পৰা ৭ কিমি দূৰত্বত অৱস্থিত। বুৰঞ্জী প্ৰসিদ্ধ ধোদৰ আলি গাঁওখনৰ মাজেৰে পাৰ হৈ গৈছে।

## যাতায়াত ব্যৱস্থা
এই গাঁওখন বুৰঞ্জীপ্ৰসিদ্ধ ধোদৰ আলিৰে সংযোগ হৈ আছে। যাতায়াতৰ ব্যৱস্থা হিচাপে ইয়ালৈ মৰিয়নিৰ পৰা বিভিন্ন সৰু-ডাঙৰ বাহন চলি থাকে। নকছাৰি ৰেলৱে ষ্টেচনলৈ ৪কি মি দূৰত্ব। তদুপৰি ৭ কি.মি. দূৰত মৰিয়নি ৰেলৱে জংচন আছে। ইয়াৰ নিকটতম বিমানবন্দৰ হৈছে যোৰহাট বিমান বন্দৰ, যি যোৰহাট চহৰৰ সমীপৱৰ্তী ৰৰৈয়াত অৱস্থিত। 
## জনবসতিৰ জীৱিকা
ইয়াৰ লোকসকলৰ মুখ্য জীৱিকা কৃষি। চৰকাৰী জীৱিকাৰ উপৰিও ইয়াতে বহুটো ইটা উদ্যোগ গঢ়ি উঠিছে। 
গাঁৱৰ যুৱচাম সেই উদ্যোগত সংস্থাপিত হৈছে।

## ৰাজনীতি
ভেলেউগুৰি ৰতনপুৰ গাঁওখন ১০১ নং মৰিয়নী বিধান সভা সমষ্টি তথা ১৪ নং যোৰহাট লোকসভা সমষ্টিৰ অন্তৰ্গত। 

## শিক্ষা
গাঁওখনত দুখন প্ৰাথমিক বিদ্যালয়, এখন মধ্য ইংৰাজী বিদ্যালয় আৰু এখন উচ্চতৰ মাধ্যমিক বিদ্যালয় আছে। উচ্চ শিক্ষাৰ বাবে ছাত্ৰ ছাত্ৰীসকল সমীপতে থকা নকছাৰি জ্যেষ্ঠ মাধ্যমিক বিদ্যালয়, নকছাৰি মহাবিদ্যালয় তথা মৰিয়নি মহাবিদ্যালয়লৈ যায়। তদুপৰি ছাত্ৰ ছাত্ৰীসকল অন্য ঠাইলৈও যোৱা দেখা যায়। 
### প্ৰাথমিক বিদ্যালয়
*ভেলেউগুৰি ৰতনপুৰ প্ৰাথমিক বিদ্যালয়়
*অভিজিত বৰা সোঁৱৰণি প্ৰাথমিক বিদ্যালয় (বৰ্তমান বন্ধ)

### উচ্চতৰ মাধ্যমিক বিদ্যালয়
*ভেলেউগুৰি আদৰ্শ উচ্চতৰ মাধ্যমিক বিদ্যালয়

## তথ্যসূত্ৰ

শ্ৰেণী:যোৰহাট জিলা
পাইথন

**পাইথন** এটা বহুল ভাবে প্ৰচলিত উচ্চস্তৰীয় প্ৰগ্ৰামিং ভাষা। সচৰাচৰ পাইথনত লিখা ক'ড সমূহ অন্যান্য প্ৰগ্ৰামিং ভাষাত লিখা ক'ডতকৈ অত্যন্ত চমু আৰু নিকা হয়। পাইথনৰ সৃষ্টিকৰ্তা হৈছে গুইড' ভান ৰসাম। এই প্ৰগ্ৰামিং ভাষা প্ৰথমে ১৯৯১ চনত মুকলি কৰা হৈছিল।

## উদাহৰণ

```python
print "Hello Assam"
```

উক্ত ক'ডফাকি চলালে *Hello Assam* দেখিবলৈ পোৱা যাব। এই ক'ডফাকি **পাইথন**-৩ 'ৰ বাবে তলত দিয়া ধৰণে লিখিব লাগিব:

```python
print("Hello Assam")
```

## তথ্য সংগ্ৰহ

শ্ৰেণী:প্ৰগ্ৰামিং লেংগুৱেজ
শ্ৰেণী:হাই লেভেল প্ৰগ্ৰামিং লেংগুৱেজ
আত্মহত্যা

**আত্মহত্যা**  হৈছে ইচ্ছাকৃতভাৱে কৰা এটা কাৰ্য যাৰ পৰিণাম হৈছে নিজৰেই মৃত্যু। প্ৰায়েই নিৰাশাৰ বাবে আত্মহত্যা কৰা দেখা যায়। যেতিয়া কোনোলোকে আত্মহত্যা কৰে, তেতিয়া জনগণ প্ৰক্ৰিয়াকে *আত্মহত্যা কৰিছে* বুলি প্ৰচাৰ কৰে। চিকিৎসক সকলে আত্মহত্যাৰ চেষ্টাক মানসিক অৱসাদজনিত গুৰুতৰ উপসৰ্গ হিচাপে বিবেচনা কৰে। ইতিমধ্যে বিশ্বৰ বহু দেশত আত্মহত্যাৰ প্ৰচেষ্টাক এক ধৰণৰ অপৰাধৰূপে ঘোষণা কৰা হৈছে। অনেক ধৰ্মত আত্মহত্যাক পাপ হিচাপে বিবেচনা কৰা হয়। নিজেই নিজৰ জীৱন বিনাশ কৰাজন সমাজত আত্মঘাতক, আত্মঘাতী বা আত্মঘাতিকা, আত্মঘাতিনীৰূপে পৰিচিত হয়। 

প্ৰতিবছৰে প্ৰায় দশ লাখ মানুহে আত্মহত্যা কৰে। বিশ্ব স্বাস্থ্য সংস্থাৰ মতে প্ৰতি বছৰে সমগ্ৰ বিশ্বত যিকোনো কাৰণত মৃত্যু ঘটা লোকৰ মাজত আত্মহত্যা হৈছে ত্ৰয়োদশতম প্ৰধান কাৰণ। কিশোৰ-কিশোৰী আৰু পঁয়ত্ৰিশ বছৰ বয়সতকৈ তলৰ লোক সকলৰ মৃত্যুৰ প্ৰধান কাৰণ হৈছে আত্মহত্যা। নাৰীৰ তুলনাত পুৰুষৰ মাজত আত্মহত্যাৰ হাৰ বহু বেচি। পুৰুষৰ আত্মহত্যা কৰাৰ প্ৰৱণতা নাৰীৰ তুলনাত তিনিৰ পৰা চাৰি গুণ অধিক।

## কেইজনমান পৰিচিত অথবা উল্লেখনীয় কৰ্ম কৰা ব্যক্তি যি আত্মহত্যা কৰিছিল
*এডল্ফ হিটলাৰ Adolf Hitler (1945)
*লাডুইগ বল্টজমান Ludwig Boltzmann (1906), পদাৰ্থ বিজ্ঞানী, (Austrian physicist, known for thermodynamics and atomic theory)
*এডোইন আমষ্ট্ৰং Edwin Armstrong (1954), FM radio ৰ আৱিষ্কাৰক
*এলান টিউৰিং Alan Turing (1954), শাস্ত্ৰীয় গন্ত্ৰ-বিজ্ঞানী
*ৱালেছ কেৰথাৰছ Wallace Carothers (1937), নাইলন সূতাৰ আৱিষ্কাৰক
*জৰ্জ ইষ্টমেন George Eastman (1932), ইষ্টমেন-কডাক ফটোগ্ৰাফী কোম্পানীৰ প্ৰতিষ্ঠাপক 
*ৰেনেঁই ফেভেলাৰ René Favaloro (2000), কৰণাৰী হাৰ্ট বাইপাছ চাৰ্জাৰীৰ আৱিষ্কাৰক Argentine cardiac surgeon (created technique for coronary bypass surgery), নিজৰেই বুকুত গুলি মাৰি আত্মহত্যা কৰিছিল
*ফ্ৰেডৰিক ব্ৰাণ্ট Fredric Brandt (2015), চৰ্ম বিশেষজ্ঞ, ৰূপ-চৰ্চাত BOTOX ৰ ব্যৱহাৰৰ আৱিষ্কাৰক
*ৰয় ৰেইমণ্ড Roy Raymond (1993), Victoria's Secret মহিলাৰ অন্তৰ্বাস চিলোৱা প্ৰতিষ্ঠানৰ প্ৰতিষ্ঠাপক
*আৰ্নেষ্ট হেমিংৱে Ernest Hemingway (1961), সাহিত্যিক 
*ভাৰ্জিনিয়া ওল্ফ Virginia Woolf (1941), সাহিত্যিক 
*ভিনচেণ্ট ভেন গ' Vincent van Gogh (1890) 
*মাৰ্ক এণ্টনী Mark Antony (30 BC), ৰোমান ৰাজনীতিবিদ
*ক্লিউপেট্ৰা Cleopatra (30 BC), ইজিপ্তৰ ৰাণী 
*ৰবাৰ্ট ফিজৰয় Robert FitzRoy (1865), চাৰ্লছ ডাৰউইনৰ HMS Beagle জাহাজৰ কেপ্টেইন
*ইভা ব্ৰাউন Eva Braun (1945), হিটলাৰৰ এগৰাকী পত্নী 
*ক্ৰিচ বিনইত Chris Benoit (2007),WWE ৰ মল্লযোদ্ধা 
*মেৰী কেই বাৰ্গমেন Mary Kay Bergman (1999), Snow white কাৰ্টুন চৰিত্ৰত মাত দিছিল
*প'ল ভট্টাচাৰ্যী Paul Bhattacharjee (2013),জেমছ বণ্ড ছবি কেছিন ৰয়েলত অভিনয় কৰিছিল
*মেৰ্লিন মনৰ' Marilyn Monroe (1962), অভিনেত্ৰী 
*জন অ' ব্ৰেইন John O'Brien (1994), Leaving Las Vegas উপন্যাসৰ লিখক
*এৰউইন ৰমেল Erwin Rommel (1944), Desert's Fox নামেৰে বেছি বিখ্যাত, নাজী সৈন্য বিষয়া
*টনি স্কট Tony Scott (2012), Top Gun বোলছবিৰ নিৰ্দেশক



## আত্মহত্যাৰ সংজ্ঞা
বিখ্যাত সমাজতত্ত্ববিদ ইমাইল ডুৰখেইমৰ মতে,-আত্মহত্যা এটা ব্যক্তিগত ক্ৰিয়া নহয়। ইয়াৰ কাৰক হৈছে এনে এটা শক্তি যি ব্যক্তিসত্তাতকৈ ওপৰত। তেওঁ ব্যাখ্যা কৰিছিল যে,সকলো প্ৰকাৰৰ আত্মহত্যাৰ মূল উৎস হৈছে ব্যক্তিজনে নিজে কৰা যোগাত্মক বা বিয়োগাত্মক কৰ্মৰ প্ৰত্যক্ষ বা পৰোক্ষ প্ৰভাৱ,যি কৰ্মটোৰ সম্ভাব্য ফলাফলৰ বিষয়ে জানে।

## তথ্য সংগ্ৰহ

শ্ৰেণী:মানসিক ৰোগ
ৰাইন

**ৰাইন** (; ; ) এখন ইউৰোপীয়ান নদী। ১২৩০ কিমি দীঘল এই নদীখন কেন্দ্ৰীয় আৰু পশ্চিম ইউৰোপৰ দ্বিতীয় সৰ্বোচ্চ দৈৰ্ঘ্যৰ নদী 

ৰাইন আৰু ড’নুবে (Danube) নদীয়ে ৰোমান সাম্ৰাজ্যৰ উত্তৰদিশ সামৰি আছিল আৰু তেতিয়াৰে পৰা বাণিজ্য সম্প্ৰসাৰণ তথা জলজ সম্পদৰ ক্ষেত্ৰত এই নদীয়ে গুৰুত্বপূৰ্ণ ভূমিকা গ্ৰহণ কৰি আহিছে। 
ৰাইন নদীৰ পাৰত অৱস্থিত ঐতিহাসিক অট্টালিকা সমূহে ৰোমান সাম্ৰাজ্যৰ কালত এই নদীৰ গুৰুত্বপূৰ্ণ ভূমিকাকে প্ৰমাণ কৰে। আধুনিক যুগত এই নদী জাৰ্মান ৰাষ্ট্ৰীয়তাৰ প্ৰতীক হৈ পৰিছে। 
## ভৌগোলিক বিৱৰণ

ৰাইন নদীৰ দৈৰ্ঘ্য পৰম্পৰাগতভাৱে ”ৰাইন-কিলোমিটাৰ ("Rhine-kilometers" )ত মাপ কৰা হৈ আহিছে। এই মাপ ১৯৩৯ চনত প্ৰথমে আৰম্ভ কৰা হৈছিল। ই Old Rhine Bridge ত শূন্যৰ পৰা আৰম্ভ হৈ Hoek van Holland লৈকে ১০৩৬.২০ কিমি পাইগৈ। 

উনৈশ আৰু বিংশ শতাব্দীত এই নদী নিৰ্মাণ কৰা বিভিন্ন কৃত্ৰিম খাল (canalisation projects) ৰ প্ৰভাৱত ৰাইন নদীৰ প্ৰাকৃতিক দৈৰ্ঘ্য যথেষ্ট হ্ৰাস পাইছে।

ৰাইন নদীৰ গতিপথত ৰ বিভিন্ন অংশবোৰ তলৰ তালিকাত দিয়া হ’ল-

## তথ্যসূত্ৰ

## লগতে চাওক
* 
* 
* 
* 
* 
* 
* 
* 
* 

শ্ৰেণী:নদী
শ্ৰেণী:ফ্ৰান্স
জন বস্ক'

**ছেইণ্ট জন বস্ক’** (ইটালিয়ান:Giovanni Melchiorre Bosco; ১৬ আগষ্ট,১৮১৫31 January 1888 - ৩১ জানুৱাৰী, ১৮৮৮; সৰ্বাধিক সমাদৃত নাম ছেইণ্ট ডন বস্ক’) ১৯ শতিকাৰ এজন ইটালিয়ান ৰোমান কেথ’লিক ধৰ্মযাজক, লেখক আৰু শিক্ষাবিদ আছিল। তেখেতে টুৰিনত কাম কৰি থকা কালত উদ্যোগীকৰণ, আৰু নগৰকৰণৰ জনসাধাৰণৰ ওপৰত প্ৰভাৱ লক্ষ্য কৰে। তেতিয়া তেখেতে নিজৰ জীৱন পথৰ শিশু আৰু আন সুবিধাহীন ল'ৰা-ছোৱালীৰ বাবে উছৰ্গা কৰে। তেখেতে শাস্তিৰ সলনি মৰম ব্যৱহাৰ কৰা এক শিক্ষা পদ্ধতি বিকাশ কৰে যাক Salesian Preventive System বোলা হয়। Saint Francis de Sales অনুগামী বস্ক'ই টুৰিনত Salesians of Don Bosco মুকলি কৰোঁতে প্ৰতিষ্ঠানটো সেইজনৰ নামতে উছৰ্গা কৰে। Maria Domenica Mazzarello-ৰ সৈতে মিলি তেখেতে Salesian Sisters of Don Bosco নামৰ দুখীয়া ছোৱালীৰ সেৱা আৰু শিক্ষাৰ হকে কাম কৰা এটা ধাৰ্মিক প্ৰতিষ্ঠান মুকলি কৰে।

১৮৭৬ চনত তেখেতে দুখীয়াৰ শিক্ষাৰ বাবে Association of Salesian Cooperators আৰম্ভ কৰে। ১৮৭৫ চনত তেখেতে *Salesian Bulletin* প্ৰকাশ কৰিবলৈ লয়। এই পত্ৰ এতিয়াও ৫০টা সংস্কৰণ আৰু ৩০ টা ভিন্ন ভাষাত প্ৰকাশ পাই আহিছে।

বস্ক'ই তেখেতৰ কাম আগবঢ়াই নিবলৈ সংগঠন আৰু কেন্দ্ৰৰ গোট খোলে। ১৯২৯ চনত তেখেতৰ মৃত্যুৰ (beatification) পাছত ১৯৩৪ চনত পোপ পায়াছ একাদশে তেখেতক saint ঘোষণা কৰে।

## তথ্য সংগ্ৰহ

শ্ৰেণী:ইটালীৰ ব্যক্তি
শ্ৰেণী:শিক্ষাবিদ
পুঁজিবাদ

**পুঁজিবাদ** বা **ধনতন্ত্ৰ** () হৈছে এক প্ৰকাৰৰ অৰ্থনৈতিক ব্যৱস্থা আৰু উৎপাদন পদ্ধতি য’ত ব্যৱসায়, উদ্যোগ আৰু উৎপাদনৰ কাৰক বা উপাদানসমূহ সম্পূৰ্ণৰূপে নাইবা অধিকাংশই ব্যক্তিগত মালিকাধীন। ব্যক্তিগত প্ৰতিষ্ঠান বা মালিকীস্বত্বৰ উদ্দেশ্যে সাধাৰণতে লাভ আহৰণ কৰা যদিও কোনো অলাভকাৰী প্ৰতিষ্ঠানৰো মালিকীস্বত্ব ব্যক্তিগত হ’ব পাৰে। পুঁজিবাদৰ বৈশিষ্ট্যসমূহৰ ভিতৰত ব্যক্তিগত সম্পত্তি, মূলধন আহৰণ, মজুৰিপ্ৰাপ্ত বনুৱা আৰু কোনো কোনো ক্ষেত্ৰত পূৰ্ণ প্ৰতিযোগিতা সম্বলিত বজাৰেই প্ৰধান। পুঁজিবাদী অৰ্থব্যৱস্থাৰ লেনদেন একোটাত মুক্ত বজাৰত হোৱা প্ৰতিযোগিতাৰ ভিত্তিত মূল্যসমূহ নিৰ্ধাৰণ কৰা হয়।

প্ৰতিযোগিতাৰ মাত্ৰা, অৰ্থনৈতিক হস্তক্ষেপ আৰু নিয়ন্ত্ৰণৰ ভূমিকা আৰু মালিকীস্বত্ব পুঁজিবাদৰ ভাগ অনুসৰি ভিন্ন হ’ব পাৰে। অৰ্থনীতিবিদ, ৰাজনৈতিক অৰ্থনীতিবিদ আৰু ইতিহাসবিদসকলে বিশ্লেষণ কৰি পুঁজিবাদৰ বিভিন্ন ভাগ চিনাক্ত কৰিছে। ইয়াৰ ভিতৰত লেইছেজ ফেয়াৰ বা মুক্ত বজাৰ পুঁজিবাদ, কল্যাণকামী পুঁজিবাদ, ক্ৰ’নি (crony) পুঁজিবাদ, ব্যৱসায়িক প্ৰতিষ্ঠানমুলক পুঁজিবাদ, তৃতীয় পন্থাৰ সামাজিক গণতন্ত্ৰ আৰু ৰাষ্ট্ৰ পুঁজিবাদ। ইয়াৰে প্ৰতিটো ভাগত মুক্ত বজাৰ, মুক্ত মালিকীস্বত্ব, মুক্ত প্ৰতিযোগিতাৰ প্ৰতিৰোধক আৰু সামাজিক নীতিৰ অন্তৰ্ভুক্তিৰ মাত্ৰা ভিন্ন হ’ব পাৰে।
মুক্ত বজাৰৰ মাত্ৰা আৰু ব্যক্তিগত সম্পত্তি ধাৰণৰ নিয়ম ৰাজনৈতিক আৰু চৰকাৰী নীতিগত বিষয় হৈ পৰে। বহু দেশত মিশ্ৰ অৰ্থনৈতিক ব্যৱস্থা দেখা যায় য’ত পুঁজিবাদ আৰু পৰিকল্পিত অৰ্থনীতিৰ উপাদানসমূহ মিহলি হৈ পৰে।
বিভিন্ন সময়ত, বিভিন্ন ঠাইত, বিভিন্ন সংস্কৃতিত আৰু বিভিন্ন ৰাজনৈতিক ব্যৱস্থাত পুঁজিবাদৰ উপস্থিতি পৰিলক্ষিত হৈ আহিছে। বণিজবাদৰ পতনৰ পিছেৰে পৰা পাশ্চাত্যৰ দেশসমূহত পুঁজিবাদী অৰ্থ ব্যৱস্থাই প্ৰধান ঠাই দখল কৰি আহিছে।

## বৈশিষ্ট্যসমূহ
এক অৰ্থনৈতিক ব্যৱস্থা বা উৎপাদনৰ এক পদ্ধতি হিচাপে পুঁজিবাদত তলত দিয়া বৈশিষ্ট্যসমূহ পৰিলক্ষিত হয়:
* লাভ আৰু মূলধন আহৰণ (Capital accumulation)
* বিনিময় মূল্য বৃদ্ধি কৰাৰ উদ্দেশ্যৰে পণ্যদ্ৰব্যৰ উৎপাদন
* ব্যক্তিগত মালিকীস্বত্ব
* মজুৰীপ্ৰাপ্ত বনুৱা
* লাভৰ উদ্দেশ্যেৰে ধনৰ বিনিয়োগ
* যোগান আৰু চাহিদাৰদ্বাৰা প্ৰভাৱিত মূল্য ব্যৱস্থা এটাৰ ব্যৱহাৰ

## প্ৰকাৰ
* উচ্চ পৰ্যায়ৰ পুঁজিবাদ (Advanced Capitalism)
* বিত্ত পুঁজিবাদ (Finance Capitalism)
* বণিজবাদ (Mercantilism)
* মুক্ত-বজাৰ অৰ্থনীতি (Free-market economy)
* সামাজিক-বজাৰ অৰ্থনীতি (social-market economy)
* ৰাষ্ট্ৰ পুঁজিবাদ (State Capitalism)
* ব্যৱসায়িক প্ৰতিষ্ঠানমুলক পুঁজিবাদ (Corporate Capitalism)
* মিশ্ৰ অৰ্থনীতি (Mixed economy)

## তথ্য সংগ্ৰহ

শ্ৰেণী:অৰ্থনীতি
শ্ৰেণী:ৰাজনৈতিক মতাদৰ্শ
মহেঞ্জোদাৰোৰ নৃত্যৰতা যুৱতী

**নৃত্যৰতা যুৱতী** () হৈছে সিন্ধু সভ্যতাৰ এক অন্যতম থলী মহেঞ্জোদাৰোত আৱিষ্কৃত প্ৰায় ২৫০০ খ্ৰী:পূ:ৰ এক ব্ৰঞ্জৰ মূৰ্ত্তি। 
## বিৱৰণ
*নৃত্যৰতা যুৱতী*ৰ মূৰ্ত্তিটো দীঘে ১০.৫ চে:মি আৰু ই প্ৰায় ৪,৫০০ বছৰ পুৰণি। এই মূৰ্ত্তিটো ১৯২৬ চনত মহেঞ্জোদাৰোত পোৱা গৈছিল। মূৰ্ত্তিৰ যুৱতীগৰাকী থিয় হৈ থকা অৱস্থাত আছে যদিও আনুমানিক বৃত্তিৰ ভিত্তিত ইয়াক নৃত্যৰতা যুৱতী আখ্যা দিয়া হয়। মহেঞ্জোদাৰোত উদ্ধাৰ হোৱা দুটা ব্ৰঞ্জৰ মূৰ্ত্তিৰ ই অন্যতম আৰু অন্যান্য কঠিন মূৰ্ত্তিসমূহৰ তুলনাত নমনীয়। থিয় দি থকা নগ্ন অৱস্থাৰ যুৱতীগৰাকীৰ শৰীৰত কিছুসংখ্যক খাৰু আৰু এধাৰি মণি দেখা যায়। তাইৰ বাওঁহাতত ২৪ ৰ পৰা ২৫ ডাল খাৰু থকাৰ বিপৰীতে সোঁহাতত ৪ দাল খাৰু আছে আৰু তাইক সোঁহাতেৰে উৰুত লাগি থকাকৈ কিছুমান সামগ্ৰী ধৰি থকা অৱস্থাত উপস্থাপন কৰা হৈছে। মূৰ্ত্তিটোৰ হাত দুখন অস্বাভাৱিকভাৱে দীঘল।

২০০৪-০৫ চনত ভাৰতীয় পুৰাতত্ত্ব অনুসন্ধান বিভাগে ভিৰানাত নৃত্যৰতা যুৱতীৰ সৈতে সাদৃশ্য থকা প্ৰতিকৃতি অংকিত মাটিৰ এটা ভঙা টুকুৰা উদ্ধাৰ কৰে।
### দ্বিতীয়টো মূৰ্ত্তি
১৯৩০-৩১ চনত আৰ্ণেষ্ট জে. এইচ. মেককেই মহেঞ্জোদাৰোত আন এক ব্ৰঞ্জৰ মূৰ্ত্তি উদ্ধাৰ কৰে। ইয়াৰ নিৰ্মাণশৈলী পূৰ্বৰ মূৰ্ত্তিটোতকৈ নিম্নখাপৰ। বৰ্তমান ইয়াক কৰাছী সংগ্ৰহালয়ত থোৱা হৈছে।

## অভিজ্ঞসকলৰ মতামত
১৯৭৩ চনত ব্ৰিটিছ পুৰাতত্ত্ববিদ মৰ্টিমাৰ হুইলাৰে এই মূৰ্ত্তিটো তেওঁৰ প্ৰিয় বুলি মন্তব্য কৰে: "মই ভাবো তাই ১৫ বছৰমান বয়সৰ, তাতোকৈ বেছি নহয়, কিন্তু তাই তাই হাতৰ ওপৰলৈকে কেৱল খাৰু পিন্ধি আন একো নিপিন্ধাকৈ থিয় দি আছে। এজনী ছোৱালী সম্পূৰ্ণৰূপে, সেই সময়ছোৱাৰ বাবে, নিজৰ আৰু পৃথিৱীৰ ওপৰত সম্পূৰ্ণৰূপে আত্মবিশ্বাসী। এই পৃথিৱীত, মই ভাবো, তাইৰ দৰে কোনো নাই।" 
মহেঞ্জোদাৰোৰ আন এজন পুৰাতত্ত্ববিদজন মাৰ্শ্বেলৰ মতে এই মূৰ্ত্তিটো, “এজনী কমবয়সীয়া ছোৱালী, তাইৰ হাতখন তপিনাত আধা অমাৰ্জিত ভংগীত আছে, আৰু সংগীতৰ লহৰত ভৰি আৰু পতাকেইখন লৰাওতে ভৰিকেইখন আগলৈ দি আছে।” পুৰাতত্ত্ববিদ গ্ৰেগৰী প’ছেলে কৈছে, “আমি নিশ্চিত নহয় যে তাই এজনী নাচনী, কিন্তু তাই যি কৰিছে সেই কামত তাই ভাল আৰু তাই এয়া জানে।” এই মূৰ্ত্তিটোৱে সিন্ধু সভ্যতাৰ দুটা দিশ উন্মোচন কৰে: প্ৰথমটো হ’ল, তেওঁলোকে ধাতু মিহলি কৰাকে ধৰি কিছুমান কৃত্ৰিম পদ্ধতিৰ বিষয়ে জানিছিল আৰু দ্বিতীয়তে, বিনোদন, বিশেষকৈ নৃত্য তেওঁলোকৰ সংস্কৃতিৰ অংগ আছিল। 

এই মূৰ্ত্তিটো বৰ্তমান নতুন দিল্লীৰ জাতীয় সংগ্ৰহালয়ত থোৱা হৈছে।
## জনপ্ৰিয় সংস্কৃতিসমূহত
মহেঞ্জোদাৰোত প্ৰাচীন সভ্যতাক প্ৰদৰ্শন কৰি নৃত্যৰতা যুৱতীগৰাকীৰ এক মানৱ আকাৰৰ প্ৰতিমূৰ্ত্তি স্থাপন কৰা হৈছে। ইয়াৰোপৰি আধুনিক শিল্পীসকলে এই নৃত্যাংগনাৰ প্ৰতিমূৰ্ত্তি নিৰ্মাণ কৰিছে। 
## তথ্য সংগ্ৰহ

শ্ৰেণী:ভাস্কৰ্য
শ্ৰেণী:সিন্ধু সভ্যতা
আৰছাছ ৱেৰলী

**আৰছাছ ৱেৰলী** (Ursus Wehrl) এগৰাকী ছুইছ হাস্যৰসিক আৰু আৰু চিত্ৰকৰ ৷ তেওঁৰ বিখ্যাত চিত্ৰকৰৰ ছবিসমূহৰ নিকাকৰণ/ সজ্জাবদ্ধ কৰা ("tidies up")ৰ বিষয়ে ৰচিত গ্ৰন্থসমূহ অতিকে জনপ্ৰিয় ৷

২০১২ চনত তেওঁ ছুইছ ডাকবিভাগৰ বাবে এটা ডাকটিকট ডিজাইন কৰে ৷

## গ্ৰন্থ
* *Kunst aufräumen*, Zürich, Kein & Aber,২০০২, ISBN 3-0369-5200-4.
* *Noch mehr Kunst aufräumen*, Zürich, Kein & Aber, ২০০৪, ISBN 3-03-695223-3.
** দুয়োখন গ্ৰন্থই ফ্ৰেন্স, ইটালিয়ান আৰু ইংৰাজী ভাষাতো প্ৰকাশ পাইছে ৷
** *L'art en bazar*, Éditions Milan (Fr.)
** *L'arte a soqquadro*, Edizione il Castoro (Itl.)
** *Tidying Up Art*, Prestel Publishing (Engl.)
* *Die Kunst, aufzuräumen*, Zürich, Kein & Aber, ২০১১, ISBN 3-03-695297-7.

## তথ্যসূত্ৰ

## বাহ্যিক সংযোগ

* Official website 
* "Ursus Wehrli tidies up art" (TED talk, 2006)

শ্ৰেণী:জীৱিত ব্যক্তি
শ্ৰেণী:ছুইজাৰলেণ্ডৰ ব্যক্তি
বিপন্ন প্ৰজাতি

**বিপন্ন প্ৰজাতি**  বা **বিলুপ্তপ্ৰায় প্ৰজাতি** হৈছে প্ৰকৃতিত বিলুপ্ত হোৱাৰ সম্ভাৱনা থকা কিছুমান জীৱ প্ৰজাতি যিবোৰক আন্তৰ্জাতিক প্ৰকৃতি আৰু প্ৰাকৃতিক সম্পদ সংৰক্ষণ সংঘই (IUCN) ৰঙা তালিকাত অন্তৰ্ভুক্ত কৰিছে। "বিপন্ন" হৈছে IUCN'ৰ বন্য জীৱসমষ্টিৰ সংৰক্ষণ স্থিতি সম্পৰ্কীয় পৰিকল্পনাত ঘোৰ সংকটজনক&nbsp;(CR)ৰ পাছতেই স্থান প্ৰাপ্ত দ্বিতীয় বৃহৎ বিভাগ। 

২০১২ চনৰ আই ইউ চি এন ৰঙা তালিকাত সমগ্ৰ বিশ্বৰ ৩০৭৯টা প্ৰাণী আৰু ২৬৫৫টা উদ্ভিদ প্ৰজাতিক বিপন্ন&nbsp;(EN) হিচাপে অন্তৰ্ভুক্ত কৰা হৈছিল। ১৯৯৮ চনত এই সংখ্যা আছিল ক্ৰমে, ১১০২ আৰু ১১৯৭। 

বহু ৰাষ্ট্ৰই সংৰক্ষণ-নিৰ্ভৰ প্ৰজাতিসমূহৰ সুৰক্ষাৰ বাবে আইন প্ৰণয়ন কৰিছে: যেনে, চিকাৰ নিষিদ্ধকৰণ। 

## আই ইউ চি এন ৰঙা তালিকা
আই ইউ চি এন ৰঙা তালিকাৰ অন্তৰ্গত বিভাগসমূহৰ লৈখিক চিত্ৰ। 

প্ৰকৃতি সংৰক্ষণৰ আন্তঃৰাষ্ট্ৰীয় সংস্থা (IUCN, অস্থায়ীভাৱে বিশ্ব সংৰক্ষণ সংস্থা ১৯৯০-২০০৮)দ্বাৰা প্ৰকাশিত ৰঙা তালিকাৰ অন্তৰ্গত বিভাগসমূহ:

## চিত্ৰ সম্ভাৰ

File:Urocyon littoralis full figure.jpg|The endangered (Near Threatened) island fox.
File:Sea otter cropped.jpg|Though endangered, the sea otter has a relatively large population.
File:Bison skull pile edit.jpg|1870s photo of American bison skulls. By 1890, overhunting had reduced the&nbsp;population to 750.
File:California-condor.jpg|Immature California condor.
File:Caretta caretta01.jpg|Loggerhead sea turtle
File:Arowana.jpg|Asian arowana
File:Hawksbill Sea Turtle (Critically Endangered Species).jpg | Hawksbill Sea Turtle


## লগতে চাওক

## গ্ৰন্থ পঞ্জী

* Glenn, C. R. 2006. "Earth's Endangered Creatures".
* Ishwaran, N., & Erdelen, W. (2005, May). Biodiversity Futures, Frontiers in Ecology and the Environment, 3(4), 179.
* Kotiaho, J. S., Kaitala, V., Komonen, A., Päivinen, J. P., & Ehrlich, P. R. (2005, February 8). Predicting the Risk of Extinction from Shared Ecological Characteristics, proceedings of the National Academy of Sciences of the United States of America, 102(6), 1963-1967.
* Minteer, B. A., & Collins, J. P. (2005, August). Why we need an "Ecological Ethics", Frontiers in Ecology and the Environment, 3(6), 332-337.
* Raloff, J. (2006, August 5). Preserving Paradise, Science News, 170(6), 92.
* Wilcove, D. S., & Master L. L. (2008, October). How Many Endangered Species are there in the United States? Frontiers in Ecology and the Environment, 3(8), 414-420.
* Freedman, Bill. "Endangered species." Gale Encyclopedia of Science. Ed. K. Lee Lerner and Brenda Wilmoth Lerner. 4th ed. Detroit: Gale Group, 2008. Discovering Collection. Gale.
* Chiras, Daniel D. "Invader Species." Grolier Multimedia Encyclopedia. Grolier Online, 2011.
* "Endangered Species." Current Issues: Macmillan Social Science Library. Detroit: Gale, 2010.

## তথ্য সংগ্ৰহ

## বাহ্যিক সংযোগ
* List of species with the category Endangered as identified by the IUCN Red List of Threatened Species
* Endangered Species from *UCB Libraries GovPubs*
* Endangered Species & Wetlands Report  Independent print and online newsletter covering the ESA, wetlands and regulatory takings.
* USFWS numerical summary of listed species in US and elsewhere
* https://worldwildlife.org/species

শ্ৰেণী:জীৱৰ সংৰক্ষণ স্থিতি
উত্তৰ সাগৰ

**উত্তৰ সাগৰ** আটলাণ্টিক মহাসাগৰৰ এক সীমামূৰীয়া সাগৰ। ই গ্ৰেট ব্ৰিটেইন, স্কেণ্ডিনাভিয়া (Scandinavia), জাৰ্মানী (Germany), নেডাৰলেণ্ড (Netherlands), বেলজিয়াম (Belgium), আৰু ফ্ৰান্সৰ মাজত অৱস্থিত। এই সাগৰে দক্ষিণে ইংলিছ চেনেল আৰু উত্তৰে নৰৱেৰিয়ান সাগৰেৰে মূল সাগৰত মিলিত হৈছে। এই সাগৰৰ দৈৰ্ঘ্য ৯৭০ কিমি. আৰু প্ৰস্থ ৫৮০ কিমি., মুঠ কালি ৫৭০,০০০বৰ্গ কিমি.। 

ইউৰোপৰ জলপৰিবহণ তথা মৎস্য উদ্যোগত উত্তৰ সাগৰৰ ভূমিকা গুৰুত্বপূৰ্ণ। তদুপৰি পৰ্য্যটনৰ দিশৰ পৰাও ইয়াৰ গুৰুত্ব যথেষ্ট। 

ঐতিহাসিকভাৱে, উত্তৰ সাগৰ ভাইকিং সামাজ্য উত্থানৰ কেন্দ্ৰ আছিল। পৰৱৰ্তীকালত হেনছিয়েটিক লীগ (Hanseatic League), নেডাৰলেণ্ড (Netherlands) আৰু ব্ৰিটিছে উত্তৰ সাগৰৰ ওপৰত নিজা আধিপত্য প্ৰতিষ্ঠা কৰিবলৈ চেষ্টা কৰিছিল। জাৰ্মানীৰ বাবে সাগৰলৈ একমাত্ৰ পথ হিচাপে উত্তৰ সাগৰে দুয়োখন বিশ্বযুদ্ধতে উল্লেখযোগ্য ভূমিকা পালন কৰিছিল। 

উত্তৰ সাগৰৰ গতিপথত ভিন্নধৰণৰ ভৌগোলিক গঠন আৰু বৈশিষ্ট্য পোৱা যায়। উত্তৰে ন’ৰৱে আৰু স্কটিছ সাগৰীয় পাৰ থিয় শিলাময় (sheer cliffs mark) হোৱাৰ বিপৰীতে দক্ষিণে সাগৰৰ পাৰটো বালিময় আৰু বোকাময় সমতলহে। জনসংখ্যাৰ দ্ৰুত বৃদ্ধি, উদোগীকৰণ, সাগৰৰ অতিমাত্ৰা ব্যৱহাৰ (intense use) আদিৰ বাবে এই অঞ্চলটোত পৰিৱেশ দূষিত হৈছে। 

## ভৌগোলিক বিৱৰণ

উত্তৰ সাগৰৰ পশ্চিমে অ’ৰকনী দ্বীপপূঞ্জ (Orkney Islands) আৰু গ্ৰেট ব্ৰিটেইনৰ পূবৰ সাগৰীয় অঞ্চল। ইয়াৰ পূব আৰু দক্ষিণত ক্ৰমান্বয়ে উত্তৰ আৰু কেন্দ্ৰীয় ইউৰোপৰ বিভিন্ন দেশসমূহ অৱস্থিত। পূবে এই সাগৰে Skagerrak আৰু Kattegat ৰ জৰিয়তে বেল্টিক সাগৰ (Baltic Sea) ত মিলিত হৈছে। উত্তৰে এই সাগৰৰ সীমাত Shetland Islands অৱস্থিত।

## তথ্যসূত্ৰ

*
*

## লগতে চাওক
*
*
*
*
*
*
*

## বাহ্যিক সংযোগ

*Etymology and History of Names 
*
*Old map: Manuscript chart of the North Sea, VOC, ca.1690  (high resolution zoomable scan)
*
*
*OSPAR Commission Homepage an international commission designed to protect and conserve the North-East Atlantic and its resources
*North Sea Region Programme 2007–2013 transnational cooperation programme under the European Regional Development Fund
*Video of storm 
শ্ৰেণী:সাগৰ
মাওলাইনং গাঁও

মাওলাইনং এখন সৰু  কিন্তু আটকধুনীয়া পাহাৰীয়া গাঁও। ভাৰতবৰ্ষৰ মেঘালয় ৰাজ্যৰ পূৱ খাচী হিলচ ত অৱস্থিত এই গাঁৱৰ বৈশিষ্ট্য এয়ে যে, এইখন **[[এচিয়া]] মহাদেশৰ ''সবাতোকৈ পৰিষ্কাৰ'' গাঁও**।  খাচীয়া সম্প্ৰদায়ৰ এই গাঁওখনৰ সমাজ মাতৃপ্ৰধান। 
এই গাঁওখন পাইনুৰ্চলা সাম্প্ৰদায়িক বিকাশ কেন্দ্ৰ আৰু পাইনুৰ্চলা বিধান সভাৰ অন্তৰ্গত।

## ভৌগোলিক স্থিতি
ভৌগোলিক স্থিতি ২৫°১১'৫৯"উ আৰু ৯১°৫৫'৫৪"পূ
মাওলাইনং শ্বিলংৰ পৰা ভাৰত বাংলাদেশ সীমান্তৰ দিশত ৯০ কি.মি দূৰত্বত অৱস্থিত ।

## জনসংখ্যা
২০১৫ চনৰ লোকপিয়ল অনুসৰি গাঁওখনৰ মুঠ জনসংখ্যা ৫০০জন, আৰু ইয়াত মুঠ ৯৫ টা পৰিয়াল আছে । স্বাক্ষৰতাৰ হাৰ ১০০% ।

## বৃত্তি
গাঁওখনিৰ উৰ্পাজনৰ প্ৰধান উৎস হৈছে কৃষি ৷ অসমৰ দৰেই ইয়াত তামোল গছৰ পৰিমাণ বেছি সেয়ে চুপাৰীৰ ব্যৱসায় দেখা যায়। পৰ্যটনৰ দিশৰ পৰাও কম পৰিমাণে হ'লেও লাভাৱান্বিত হয়।

## মাতৃপ্ৰধান সমাজ
খাচী সম্প্ৰদায়ৰ  পৰম্পৰা অনুসৰি এই সমাজৰ সন্তানে জন্মসূত্ৰে মাতৃৰ উপাধি লাভ কৰে। উত্তৰাধিকাৰী সূত্ৰেও পৰিয়ালৰ জেষ্ঠা কন্যাই হে সা-সম্পত্তি লাভ কৰে।

## পৰিষ্কাৰ পৰিচন্নতা
পৰিষ্কাৰ পৰিচন্নতাৰ বাবেই মাওলাইনং আজি পৃথিৱী বিখ্যাত।  চাফ চিকুণতা বজাই ৰখাত শিশুৰ পৰা বৃদ্ধলৈ কোনোৱেই কৃপণালী নকৰে। এক নিৰ্দ্দিষ্ট দূৰত্বৰ আৰেঁ আৰেঁ থকা  বাহঁৰ ডাষ্টবিনত পেলনীয়া সামগ্ৰী নিক্ষেপ কৰে। গাঁওখন ২০০৩ চনত এচিয়াৰ আৰু ২০০৫ চনত ভাৰতৰ সবাতোকৈ পৰিষ্কাৰ গাঁও হিচপে বিবেচিত হৈছে।

## পৰ্যটন কেন্দ্ৰ
প্ৰকৃতিয়ে গাঁও খনক পৰ্যটনৰো সুবিধা কৰি দিছে। ইয়াৰে দাতিকাষৰীয়া ৰিৱাই অঞ্চলত লিভিং ৰুট ব্ৰিডজ (living root bridge) আছে, যি, প্ৰাকৃতিক শৈলীৰ গছৰ শিপাৰ দলং। ইয়াত ৮৫ ফুট ওখ বাহৰ চাং আছে য'ৰ পৰা বাংলাদেশৰ সমভূমি দৃষ্টিগোচৰ হয় (sky view point)। এনেধৰণৰ পৰ্যটন স্থলীবোৰে ক্ৰমশঃ গাঁওখনৰ গুৰুত্বতা বৃদ্ধি কৰিছে ।
## তথ্য সংগ্ৰহ

শ্ৰেণী:মেঘালয়ৰ পৰ্যটনস্থলী
শ্ৰেণী:ভাৰতৰ গাঁও